RTS :: Popović Ivkovićeva sa ambasadorima više zemalja\nPolitika Popović Ivkovićeva sa ambasadorima više zemalja\nsubota, 12. okt 2019, 14:37 -> 15:55\nPopović Ivkovićeva sa ambasadorima više zemalja\nPopović Ivkovićeva je ambasadorima u Santjagu poručila da Generalni sekretarijat Interpola, samim stavljanjem ovog pitanja u agendu dnevnog reda Generalne skupštine, krši Povelju Ujedinjenih nacija i Rezoluciju 1244 Saveta bezbednosti UN, čemu se Republika Srbija snažno protivila.\n"Takođe, na Generalnoj skupštini Interpola u Pekingu, pre dve godine, usvojena je i Korelova rezolucija koja propisuje da samo članice Ujedinjenih nacija ili posmatrači, što takozvano Kosovo nije, mogu biti članice Interpola", rekla je Popović Ivkovićeva i pozvala ambasadore da njihove zemlje budu na strani međunarodnog prava i pravde, kao i da spreče politizaciju Interpola.\nPopović Ivkovićeva je rekla da je Republici Srbiji potrebna podrška na predstojećem zasedanju Generalne skupštine Interpola, podsetivši da su zemlje članice Interpola prošle godine u Dubaiju, u oba kruga, odlučno odbile prijem takozvanog Kosova.\n"Svi delegati su dovedeni u neprijatnu situaciju, jer se od njih očekuje da ponovo glasaju po istom pitanju posle samo 11 meseci. Politizacija Interpola se nastavlja i to svi zajedno moramo sprečiti. Eventualni prijem predstavljao bi opasan presedan" naglasila je Popović Ivkovićeva.\nPopović Ivkovićeva je rekla da ponovni zahteva takozvanog Kosova predstavlja provokaciju i osvetu, upitavši ujedno zašto Interpol krši međunarodno pravo i rezoluciju 1244 i politizuje ovu policijsku organizaciju?\n"Da li Interpol preuzima nadležnosti Saveta bezbednosti Ujedinjenih nacija? To je neprihvatljivo. Zato glasajte protiv kršenja međunarodnog prava, Rezolucije 1244 i protiv politizacije i rušenja ugleda Interpola, kao profesionalne policijske organizacije" naglasila je Popović Ivkovićeva.\nKo je do sada saslušan u istrazi prisluškivanja predsednika\n14° C 14° C 12° C 12° C 13° C 0° C


Foto: Petar Lazić / Promo\nNavijači Partizana se zahvalili pristalicama Slovana iz Bratislave\n"Grobari" su tim povodom na meču podigli transparent zahvalnosti Slovanu, njegovim pristalicama i Slovačkoj.\n"Hvala navijačima Slovana iz Bratislave i slovačkom narodu za podršku", pisalo je na slovačkom jeziku.\nPrvak Slovačke je prethodnih nedelja stekao simpatije mnogih u Srbiji, bez obzira na to za koga navijaju.\nPodsetimo, srpski internacionalci koji igraju za taj klub, Aleksandar Čavrić i Dejan Dražić, odbili su pretprošle nedelje da igraju protiv šampiona tzv. Kosovo, a klub ih je podržao u tome.\nPovrh toga, navijači Slovana istakli su parolu podrške Srbiji u borbi za Kosmet i svesno rizikovali potencijalnu kaznu UEFA, na koju je njihov klub upozorio i pre gostovanja Feronikela u Slovačkoj.\nFudbaler jednog premijerligaša optužen je za grupno silovanje na žurki tokom karantina, javlja Dejli star, a prenosi Telegraf.\nKristijano Ronaldo je svakako jedan od najboljih fudbalera svih vremena, a po nekima i "definitivno najbolji". Samo, to ne bi postao da se na jednom treningu - najpre nije veoma iznervirao.\nODNOSE SA PROSTITUTKOM PLATIO 25.000 DOLARA Poznati uhvaćeni u intimnim skandalima, jedan je zaradio HIV, dok je drugi uhvaćen sa TRANSRODNOM ŽENOM


Kuvajtski ARDH Al-Jazeera donirala 300.000 KM za dogradnju škole u Sarajevu - AKOS\nHome > Vijesti > Vijesti iz zemlje > Kuvajtski ARDH Al-Jazeera donirala 300.000 KM za dogradnju škole u Sarajevu\nKuvajtski ARDH Al-Jazeera donirala 300.000 KM za dogradnju škole u Sarajevu\nby - 24/12/2013\nU Općini Novi Grad Sarajevo danas je potpisan ugovor o realizaciji doniranih finansijskih sredstava za dogradnju Osnovne škole „Dobroševići“ u Dobroševićima.\nUgovor su potpisali načelnik Općine Novi Grad Sarajevo mr. Semir Efendić i Jasmin Mišić, predstavnik kuvajtske firme ARDH ALJAZEERA, koja je donirala 300.000 KM za dogradnju pomenutog školskog objekta.\n„. Imamo sreću da je kuvajtska firma ARDH ALJAZEERA koja u Dobroševićima gradi rezidencijalno naselje iskazala interes da pomogne dogradnju škole. Oni su poslali pismo namjere i na račun Općine uplatili 300.000 KM kao njihovo učešće u dogradnji škole. To je za Općinu veoma značajno posebno u ovoj godini kada imamo finansijsku krizu na nivou Kantona od kojeg smo očekivali dio sredstava za rekonstrukciju i dogradnju školskog objekta“, kazao je načelnik Efendić.\nDodao je da je Općina u augustu ove godine potpisala ugovor o sufinansiranju dogradnje škole u Dobroševićima sa Ministarstvom obrazovanja, nauke i mladih KS. Međutim, planirana sredstva trebala su biti obezbijeđena putem kredita kojeg Skupština KS nije odobrila.\nEfendić je naveo da će Općina početkom proljeća objaviti tender za odabir izvođača radova, tako da će rekonstrukcija škole početi iduće godine.\n„Vlasnik firme je ponosan što je imao priliku da svoja sredstva uloži u obrazovanje. Ovo je jedan vid zahvalnosti građanima koji žive u Dobroševićima i ostalim novogradskim naseljima, ali i rukovodstvu Općine, koje je pružilo sve kapacitete u realizaciji našeg projekta „ARDH ALJAZEERA 1“. Nadamo se nastavku saradnje sa ovom lokalnom zajednicom i očekujemo da će se nastavni proces odvijati u mnogo boljim uslovima nakon realizacije projekta dogradnje škole“, istakao je Mišić.\nTagovano Novi Grad Sarajevo Sarajevo\nVakufska direkcija: Zgrada Medrese u Fojnici vraćena njenim izvornim vlasnicima\nDokumentarni film: Poništeni – progon žrtava etničkog čišćenja


DRUŠTVO SUDIJA SRBIJE: DOSLEDNOST SUDSKIH ODLUKA USPOSTAVLJA SE OBEZBEđIVANJEM STABILNOG I USAGLAšENOG PRAVNOG SISTEMA SA VISOKIM KVALITETOM SUDIJA I šTO šIROM DOSTUPNOšćU PRAVNIH PROPISA I SUDSKIH ODLUKA\nDoslednost sudskih odluka uspostavlja se ne nametanjem obaveznosti sudske prakse, već obezbeđivanjem stabilnog i usaglašenog pravnog sistema sa visokim kvalitetom sudija i što širom dostupnošću pravnih propisa i sudskih odluka, ocenjeno je na debati "Preciznost i međusobna usaglašenost propisa".\nNa debati koju je organizovalo Društvo sudija Srbije u Beogradu predstavljeni su referati i stavovi uglednih sprskih i inostranih sudija iz publikacije koja je posvećena temi ujednačavanja sudske prakse i odnosu između pravne sigurnosti i sudijske nezavisnosti.\nPredsednica Društva sudija Srbije, Dragana Boljević, ukazala je da je važno razumeti da se sudska praksa ne nameće, pošto bi to ugrozilo unutrašnju sudijsku nezavisnost, već da se sudska praksa prihvata.\nOna takođe smatra da je uspostavljanje ujednačene sudske prakse proces za koji su odgovorne ne samo sudije već i drugi društveni akteri.\nZbog toga, zakonodavna i izvršna vlast su te koje su dužne da obezbede rešenja koja su primerena i saglasna našem pravnom sistemu i tradiciji, zatim kvalitetne međusobno usaglašene zakone, stabilnost pravnog sistema i adekvatne uslove za rad sudija.\nSa druge strane, kako je navela Boljević, sudije treba da ulažu stalni napor u razvoj svog znanja i veština i u razumevanje širih društvenih događaja, da jasno i potpuno agrumentuju svoje odluke, da pažljivo nađu balans između potrebe za ujednačenom sudskom praksom i pravične odluke, čak i ako ona odstupa od prakse.\nTakođe sudije treba da budu svesne i da je njihovo znanje garant njihove nezavisnosti, kao i svoje dužnosti da uvek budu nepristrasni i pravični.\nŠto se tiče napora Vrhovnog kasacionog suda, on sprovodi brojne aktivnosti usmerene na ujednačavanje sudske prakse, kao što je objava Biltena sudske prakse na svom internet sajtu sa stručnim radovima sudija o spornim pravnim pitanjima.\nNa sajtu VKS su objavljene i odluke tog suda, odluke Ustavnog suda, kao i Evropskog suda za ljudska prava.


Da li smo prerano prestali da pričamo o koroni? | Talas.rs\nDa li smo prerano prestali da pričamo o koroni?\nIstraživačka novinarka / Urednica na portalu Balkan Insight\nDa li smo se previše opustili? Da li se život vratio u redovne tokove prebrzo? Jesmo li precenili ili potcenili COVID-19? Šta ako je drugi talas mnogo bliže nego što smo mislili?\nTo su samo neka od pitanja koja možemo čuti prethodnih dana, nakon što je broj zaraženih korona virusom ponovo u porastu. I dok je pre samo nešto više od dva meseca sličan broj “aktivnih” slučajeva uslovio zatvaranje ugostiteljskih i prodajnih objekata uz duži policijski čas, danas gledamo snimke hiljade navijača koje ni nevreme nije demotivisalo da bodre svoj klub na utakmici Partizana i Crvene Zvezde.\nOvo je jedinstven primer u Evropi jer su utakmice sa ovolikim brojem navijača i dalje zabranjene. S razlogom se mnogi pitaju kako je moguće da je ovakav događaj organizovan u trenutku u kojem je virus i dalje prisutan u dovoljnoj meri da predstavlja opasnost.\nI dok objašnjenja prate oprečne poruke, koje mogu biti slobodno interpretirane od “očekujemo da nema novih slučajeva do kraja juna,” do “porast zaraženih bi mogao da uslovi ponovno uvođenje mera,” vlada jedna vrsta konfuzije u kojoj nije najjasnije kojoj od verzija bi trebalo verovati.\nNa sajtu covid19.rs preko noći je smanjen broj aktivnih slučajeva za 4.000, a broj hospitalizovanih više nije dostupan. Dok su neki u ovome videli skriveni plan, objašnjenje za nagli skok izlečenih bila je reklasifikacija, kojom bi zaraženima bez simptoma bio dovoljan jedan test kako bi se utvrdilo ozdravljenje. S druge strane, uveravaju nas da je porast zaraženih ograničen samo na određena žarišta i izolovane slučajeve, ali mnogi su i dalje skeptični.\nUz sve to treba uzeti u obzir da se parlamentarni, pokrajinski i lokalni izbori održavaju sledeće nedelje i da nam predstoji finale izborne kampanje u trenutku u kojem ne postoje ograničenja za okupljanje ljudi na otvorenom.\nDaleko od izazivanja panike i bivanja “pticom zloslutnicom”, ovakva situacija otvara pitanje o tome koliko možemo da verujemo porukama koje dobijamo kako od vlasti, tako i od struke.\nTakozvana struka, iliti stručni pripadnici Kriznog štaba Vlade tokom vanrednog stanja, donekle su prepoznati kao glas razuma kojem se može verovati. Donekle, jer ni u njihovim izlaganjima nisu bile izuzete emotivne, nepromišljene poruke, ali je to i dalje bilo smirenije i razumnije. Ipak, situacija je danas malo drugačija.\nSa značajno manje prostora koji mediji, razapeti između izborne kampanje i još uvek prisutne pandemije, poslednjih mesec dana daju priči o virusu, a samim tim i ljudima iz struke, poruke koje šalju trebalo bi da “gađaju centar” kako bi i doprle do ljudi. Ponovo najviše pažnje zavređuje doktor Branimir Nestorović, poznat po sada već viralnim porukama sa početka i tokom same krize. O ulozi čoveka koji je imao zadatak da situaciju smiri, teško da bi se moglo dodati nešto novo.\nSkepticizam u pogledu situacije sa virusom COVID-19 nije neočekivan niti neopravdan. U situaciji u kojoj od samog starta čujete oprečne poruke, bez dovoljno informacija – tražite nekoga kome možete verovati. Kada nemate veru u institucije i pojedince koji donose odluke u vaše ime, naravno da ćete sve gledati iz perspektive moguće manipulacije.\nNakon tri meseca restriktivnih mera i jednog opšteg stanja tenzije, neizvesnosti, koliko god jednostavno bilo vratiti se starim navikama, i uživati u svim onim stvarima koje su vam bile uskraćene, postoji strah da bi to moglo trajati samo kratko. Poučeni iskustvom u kojem su, želeći da situaciju smire, donosioci odluka ostavili ljude potpuno nepripremljene za ono što će uslediti, teško je potpuno se opustiti.\nKada nemate veru u institucije i pojedince koji donose odluke u vaše ime, naravno da ćete sve gledati iz perspektive moguće manipulacije\nSticanje poverenja moguće je samo transparentnim i jasnim porukama, a one i dalje izostaju. Čini se da, iako smo relativno “brzo izašli iz krize”, želeći da verujemo da prethodni meseci izolacije nisu bili uzaludni, neke lekcije i dalje nisu naučene.\nU susednoj Severnoj Makedoniji, nedugo nakon ukidanja striktnih mera, zabeležen je porast zabeleženih slučajava, a Vlada je u susret zadušnicama uvela još jedan višednevni policijski čas. Iako je planirano da se izbori održe početkom jula, postoji mogućnost da se to neće desiti upravo zbog bojazni od daljeg rasta broja zaraženih.\nU Srbiji je situacija drugačija – izborna kampanja je u punom jeku, a o odlaganju izbora nema ni govora.\nZa medije, sem šturog izveštavanja o brojevima, čini se da ne postoji dovoljno interesovanje za korona virus u poslednjoj nedelji kampanje. Iako su tokom vanrednog stanja državni funkcioneri često govorili o virusu, danas se o toj temi može čuti tek koja izjava ministra zdravlja.\nEpidemiolozi nas za to vreme uveravaju da je situacija i dalje pod kontrolom, ograničena na lokalna žarišta, ali sve češće možemo čuti da se pominje i mogućnost uvođenja mera na lokalu. Nakon što su praktično sve mere ukinute, pozivaju na individualnu odgovornost građana. Međutim, propuštaju činjenicu da se građani mogu smatrati odgovornim samo ako imaju dovoljno informacija o situaciji u kojoj se nalaze, kao i o potencijalnim opasnostima neodgovornog ponašanja. Koliko je odgovornost na individualnom nivou, tako je i, u mnogo većoj meri, na onima koji informacijama raspolažu i koji bi trebalo da ih dalje komuniciraju.\nU trenutku u kojem, bar još neko vreme, čini se nema razloga za paniku, mediji moraju da ostave dovoljno prostora za priče o epidemiji, sve dok nas virus potpuno ne napusti, a političari i struka moraju da nađu način da komuniciraju čak i u stanju neizvesnosti, kada se stvari lako otrgnu kontroli.\nStavovi izneti u ovom tekstu ne predstavljaju stavove Balkanske istraživačke mreže (BIRN)\nStavovi izraženi u kolumnama predstavljaju isključivo lične stavove autora, a ne stavove uredništva Talasa\nTAGS: izbori korona virus mediji pandemija


Lekić: Srbima iz Crne Gore nema liječenja u Srbiji – Portal RTPV\nNaslovna / Vijesti / Politika / Lekić: Srbima iz Crne Gore nema liječenja u Srbiji\nRTPV 7. Februara 2020.\tPolitika Ostavite komentar 733 pregledi\nMeđutim, ministre Lončar, moram Vas podsjetiti na jednu izuzetno bitnu činjenicu koja mnogo teže pogadja srpski narod u Crnoj Gori od izbora na rukovodeće funkcije.\nU totalitarnom diktatorskom Đukanovićevom režimu Srbi su takoreći i navikli da ih nidje nema,da su potisnuti! Srpskom narodu (koga prema poslednjem popisu ima 28,73% i u tom procentu puni drzavni budzet) POTPUNO JE ONEMOGUCENO LIJEČENJE U REPUBLICI SRBIJI.\nPRIVILEGIJU LIJEČENJA u SRBIJI imaju bas oni koji sve ove godine zabadaju nož u ledja srpskom narodu u Crnoj Gori, pripadnici režima, pobornici politike svega antisrpskog! To treba da imate u vidu ministre Lončar – to je ono što najvise pogađa Srpski narod u CG!\nDrugim riječima: za Srbe u CG nema uputa u renomiranim klinikama u Srbiji, tamo se liječe nosioci Djukanovićevog režima i njihove porodice dok je istovremo srpski narod prepušten sam sebi, na milost i nemilost!\nSrbi su prepušteni da se snalaze kako znaju i umiju, često skupljajući humanitarnne pomoći da bi platili liječenje u svojoj matičnoj zemlji Srbiji!\nZbog toga Vas, ministre Lončar, molim i pozivam, da ako zaista želite da pomognete srpskom narodu u Crnoj Gori, omogućite pripadnicima srpskog naroda koji živi u CG besplatno liječenje u Srbiji.\nOna apsolutno ne zavređuje nikakvu pažnju, ali radi javnosti, a ne radi Hrapovića navešću primjer u njegovim rodnim Pljevljima:\n-U opštini koja ima 57% Srba Pravoslavaca i 12,6% Muslimana – Bošnjaka, oba direkotora zdravstvenih ustanova (kao i zamjenici),Opšte Bolnice i Doma Zdravlja su Muslimani Bosnjaci;\n-Opšte je poznato da apsolutno ni jedno jedino rukovodece mjesto u zdravstvenim ustanovama ne zauzima pripadnik srpskog naroda!\n-Opšte je poznato su ljekari Srbi u Pjevljama diskriminisani, da za njih nije bilo mjesta, da su na ovaj ili onaj način tjerani iz svog grada: bilo nedodjeljivanjem specijalizacija ili su kao specijalisti sa dugogodisnjim stazom primoravani da napušte PV.\nSlučajno ili ne na njihova mjesta su dovođeni ljekari iz drugih država, obavezno Muslimansko-Bošnjačke nacionalnosti kojima su dodjeljivane specijalizacije! To svi u našem gradu odlično znaju. Samo je za poslednjih 5 godina 10 specijalista napustilo Pljevlja od kojih su većina pravosavni Srbi.\n-Opšte je poznato da i u Domu Zdravlja i OB Pljevlja prilikom zapošljavanja imaju prednost Muslimani Bosnjaci i to na svim nivoima, od portira do ljekara!\nTo je naročito izraženo u Domu Zdravlja Pljevlja gdje se i ljekaraki kadar koji se prima iz okruženja (o kojem Vi ministre govorite) obavezno Muslimansko Bošnjačke nacionalnosti.\n– Čime ste se rukovodili ministe Hrapoviću kada ste, uz svo uvažavanje, imenovali stomatologa Lalovića za VD Opšte Bolnice?\nOsim što je Musliman Bošnjak, koje su njegove reference?\nKao što znate, u toku je konkurs za direktora OB Pljevlja i pravnika/šefa kadrovske službe u OB Pjevlja. Cijela javnost će pažljivo i budno pratiti Vaš izbor!\nDa li će i ovog puta odlučujući faktor biti stručnost i znanje ili nacionalna pripadnost vidjećemo…\nPredhodno Direktor Uprave policije Veselin Veljović boravio u radnoj posjeti Opštini Pljevlja\nSledeće Pljevaljska hronika 7. 2. 2020.


Borbe na području Nagorno-Karabakh, 2. april 2016.\nAzerbejdžan je proglasio “unilateralni prekid vatre” u borbama protiv jermenskih snaga na području Nagorno-Karabah, gde su u subotu izbili žestoki okršaji, javlja BBC. Kako je saopšteno u azerbejdžanskom Ministarstvu odbrane, ovaj korak predstavlja odgovor na međunarodne apele da se prekine sa sukobom.\nSporadične borbe u regionu Nagorno-Karabah su se nastavile i u nedelju, a u sukobu je poginulo 30 vojnika i dva civila. ukupno je stradalo 18 jermenskih i 12 azerbejdžanskih pripadnika oružanih snaga.\nAzerbejdžanski ministar odbrane ranije je izjavio da su jermenske snage prekršile dugoročni prekid vatre više od 130 puta tokom poslednja 24 sata. Zvanični Baku tvrdi da su njihove trupe bile izložene artiljerijskoj vatri i sa jermenske teritorije i sa područja Nagorno-Karabah, koje se nalazi u Azerbejdžanu, ali je pod kontrolom etničkih Jermena od završetka rata 1994.\nPodsetimo, jermenska vojska optužila je azerbejdžanske snage da su pokrenule veliku vojnu ofanzivu 2. aprila, koristeći tenkove, tešku artiljeriju i helikoptere.\nZvanični Baku, međutim, tvrdi da su Azerbejdžanske snage odgovorile tek nakon što je na njih otvorena vatra na područjima Kazakh, Goranboj, Agdam, Kojavend i Fuzuli.\nVIDEO: Tokom sukoba u Azerbejdžanu stradale i civilne kuće\nCivilne kuće oštećene tokom sukoba u Azerbejdžanu\nAzerbejdžanski ministar odbrane saopštio je da je vojska zauzela “strateška uporišta” u regionu, pošto je uništila šest jermenskih tenkova. Takođe, dodaje da su uništeni jedan azerbejdžanski helikopter i jedan tenk.\nVideo reporter RSE navodi, pozivajući se na svedočenje meštana na području Tatara i Agdere, da je azerbejdžanska vojska uništila jermenske tenkove.\nNo, vođe jermenskih separatista tvrde da su u nedelju povratili neka od strateških uporišta.\nU međuvremenu, turski predsednik Redžep Tajip Erdogan kaže da će njegova zemlja “podržavati Azerbejdžan do kraja”.\n"Molimo se da će naša azerbejdžanska braća pobediti u ovim sukobima sa najmanjim mogućim brojem žrtava. Mi podržavamo Azerbejdžan do kraja", saopšteno je iz Erdoganovog kabineta, pozivajući se na izjavu koju je on dao azerbejdžanskom novinaru tokom posete aktuelne posete SAD.\nAFP podseća da je Turska, koja ima bliske kulturne i jezičke veze s Azerbejdžanom, glavni saveznik Bakua, a da Ankara nema diplomatske veze sa Jermenijom zbog sporenja oko masovnog ubijanja Jermena u Otomanskom carstvu, koje Jerevan smatra genocidom.\nGeneralni sekretar UN Ban Ki Mun izrazio je duboku zabrinutost zbog sukoba koji su izbili između snaga Azerbejdžana i Jermenije u oblasti Nagorno-Karabah i pozvao strane u konfliktu da odmah obustave sukobe, saopšteno je u sedištu UN u Njujorku.\nSjedinjene Države, Rusija i Organizacija za evropsku bezbednost i saradnju (OEBS) pozvali su obe strane da prekinu borbu.\nPridružene članice Minsk grupe u okvirun OEBS planiraju da se sastanu u ponedeljak u Beču i da pokušaju da ubede Minsk grupu da 5. aprila održi sastanak o nasilju u regionu Nagorno-Karabah.


Đukanović: Neće biti mjesta za one koji su nelegalno u Crnoj Gori – Portal Nikšić\nĐukanović: Neće biti…\nĐukanović: Neće biti mjesta za one koji su nelegalno u Crnoj Gori\nNarastanje ekstremnog nacional šovinizma sve češća je pojava, a oni koji se suprotstavljaju građanskoj Crnoj Gori i ruše nacionalni identitet, moraće da odgovaraju, poručio je u intervjuu TV Nikšić predsjednik države Milo Đukanović.\nTo, kako je istakao, neće poći za rukom političkim strukturama koji su na krilima pobjede sa parlamentarnih izbora.\n“Moramo veoma jasno da upozorimo one koji poziciju vlasti, koliko god je obnašali, smatraju kao šansu da uništavaju crnogorski identitet, da im to ne može poći za rukom, i da sve što rade ostaje veoma precizno zabilježeno i duboko urezano. I da će za to svi koji rade na tome odgovarati”, kazao je Đukanović.\nOn je komentarisao polaganje vijenca delegacije Vlade na grob kralja Nikole Petrovića Njegoša, povodom 100 godina od njegove smrti, navodeći da to vidi kao još jedan incident iz repertoara nekompetentnog vladanja.\n“I da shvate, šta god intimno mislili, ako se bore za vlast u Crnoj Gori, i ako sticajem raznih okolnosti dođu u poziciju vlasti, da su ne samo u ustavnoj nego i u moralnoj obavezi da se odgovorno odnose prema nacionalnim interesima Crne Gore i građana naše države”, kazao je Đukanović gostujuću na TV Nikšić.\nĐukanović je komentarisao i nedavnu izjavu predstavnika SPC Velibora Džomića, da je u Crnoj Gori više popova nego vojnika.\n“Taj nesklad ćemo morati nekako da poravnamo, a vjerovatno ćemo ga prirodno ravnati, tako što za početak u Crnoj Gori neće biti mjesta za one koji nelegalno borave u zemlji”, rekao je Đukanović.\nOn je kazao da, ako neko misli da je došlo njegovih pet minuta da se sada obračunava sa Crnom Gorom, mora znati da se rezultati izbora mijenjaju.\n“I mora znati da nije pametno danas povlačiti neke poteze koji će nas obavezivati kasnije da im kažemo da im neće biti samo tijesno u crnogorskim institucijama, nego će im biti tijesno i u Crnoj Gori, ako našu otvorenost i gostoprimstvo zloupotrebljavaju da uništavaju ono što su najveće crnogorske nacionalne vrijednosti”, rekao je Đukanović.\nOpet se, ističe, pokušava opravdati miješanje Srbije u unutrašnja pitanja Crne Gore čime se, kako ocjenjuje ugrožava suverenitet Crne Gore i kvare odnosi i povampiruje politika koja ima tragične posljedice.\nGovoreći o kohabitaciji, Đukanović je kazao da prisustvujemo ozbiljnom nesnalaženju od strane nove koalicije.\n„Rekao sam im: „Pa valjda ne treba da vas ubijeđuejm da sam ja protiv vas… Ne biste mi valjda vjerovali ako bih vam kazao da navijam za vašu politiku“, kazao je Đukanović.\nOn je, govoreći o epidemiji koronavirusa, kazao da Crna Gora i dalje ima svakodnevno visok nivo obolijevanja.\n“Ali sve nas posebno pogađa i visok nivo smrtnosti. To govori da ni šire političke mjere koje se tiču graničnog režima, ukupne kontrole ponašanja građana i njihove discipline u odnosu na preduzete epidemiološke mjere, ali i zdravstveni sistem i njegovi kapaciteti ne postižu željene rezultate”, naveo je Đukanović.\nPrema njegovim riječima, to sada poprima dramatične razmjere.\n„Imamo izgubljenu kontrolu nad epidemijom od strane države i zdravstvenog sistema. Sve je to posljedica iskompleksiranog revanšizma nove Vlade koje pokušavaju da svoje politike zasnuju na različitosti i na neutemljenoj kritici prema prethodnicima“ kazao je Đukanović.\nTags: izbori niksicMilo Đukanović


Predstavljen portal za mlade preduzetnike - Lola\nKonferenciji je prisustvovao Danijel Petrović, izvršni direktor Fondacije AGORA, Rami Blair, zamjenik direktora kancelarije Američke ambasade u BiH u Banjoj Luci i Branka Malešević, pomoćnik ministra za omladinu u Vladi Republike Srpske.\nDanijel Petrović, direktor Fondacije AGORA i menadžer projekta „JA PREDUZETNIK“ rekao je da je osnovni cilj projekta da pruži cjelovitu podršku mladima na njihovom putu u pretvaranju biznis ideje u djelo.\n„Projekat ima za cilj da svaku mladu osobu, svakog preduzetnika u BiH i onoga koji će to tek postati podrži u izgradnji njihove karijere i izgradnji njihovih biznisa.\nKroz projektne aktivnosti koje su planirane u narednih 8 mjeseci težićemo da postavimo nove standarde u izgradnji Start Up i preduzetničkog ekosistema Bosne i Hercegovine.\nKroz 5 faza projekta 50 mladih lidera iz BiH imaće priliku da svoje biznis ideje unaprijede, a onih 20 najboljih da se bore za vrijedne nagrade koje će im biti odskočna daska u razvijanju njihovih biznisa“, naveo je Petrović koji se dodatno zahvalio svim partnerima na projektu.\nTakođe, na konferenciji za medije, predstavljen je sajt www.japreduzetnik.com koji ima za cilj da informiše, edukuje i motiviše mlade preduzetnike u njihovim biznis idejama.\nAmerička ambasada podržala je ovaj projekat jer je u njemu uvidjela inovativno rješenje u pružanju podrške mladim liderima. Blair je istakao da Danijel utjelovljuje duh programa BOLD koji ima za cilj učešće mladih u cijelom društvu i izgradnju nove generacije mladih preduzetnika u BiH.\n„Mladi su budućnost i po mom mišljenju njihov uspjeh uspjeh je svih građana. Bosna i Hercegovina ne može napredovati na svom euroatlanstkom putu bez nove generacije.\nS obzirom na to, ovaj projekat osvjetljava sve ono što je moguće u privredi. To je potrebno sada pošto sve više mladih odlučuje ići „trbuhom za kruhom“. Ja preduzetnik nudi odlične resurse svima koji su zainteresovani za preduzetništvo.\nOvo nije samo mreža gdje mladi mogu podijeliti svoja iskustva, već sistem podrške u kome učestvuju uspješni i talentovani biznismeni.“ Rekao je Rami Blair, pomoćnik direktora kancelarije Američke ambasade BiH u Banjoj Luci.\nStrateška i sistemska podrška za mlade uvijek je dolazila iz resornog ministarstva. Ovaj projekat jedan je od 13 projekata koje je podržalo Ministarstvo porodice, omladine i sporta, a koji za cilj imaju unapređenje zapošljivosti mladih.\n„Vlada Republike Srpske preduzima niz koraka kako da podstakne zapošljavanje mladih i ali i da pruža podršku razvoju preduzetništva Republike Srpske.\nPostoji preduzetnički portal Republike Srpske, međutim do sada nije bilo nečeg prilagođenog isključivo mladima i zato mislim da je ova inovativna ideja izuzetno važna jer mladi ljudi često ne znaju gdje da se obrate, gdje da svoju ideju plarsiraju i na koji način da pokrenu svoj biznis.\nStoga mislim da je ovo najbolji način mladima, čak i studentima da se na jednom mjestu upoznaju kako da stečena znanja primjene i na drugačiji način. Da ne traže posao kod poslodavca, već da pokrenu neku svoju ideju.\nNapredak RS i cijele države je prvenstveno na mladima, nove inovativne ideje i rješenja mogu donijeti upravo mladi i treba ih podržati i ministarstvo će uvijek biti tu za njih. „ istakla je Branka Malešević, pomoćnik ministra za omladinu Republike Srpske, za medije.\nU sklopu projekta planirano je i snimanje TV serijala o preduzetništvu, ali i program edukacije 50 mladih preduzetnika i finalno takmičenje za 20 najboljih polaznika programa.\nDanijel Petrović Fondacija AGORA mladi preduzetnici podrška mladim preduzetnicima


Konjic dobio još jedan sportski kolektiv - Konjic.live\nNaslovnica Izdvojeno Konjic dobio još jedan sportski kolektiv\nKonjic dobio još jedan sportski kolektiv\nGrupa velikih zaljubljenika u sport održala je Osnivačku Skupštinu Futsal kluba Konjic, s ciljem promocije i razvoja futsala na području Opštine Konjic, a cilj je okupiti što više omladine u Konjicu koji žele da se priključe novom pozitivnom pokretu, te zajednički da ponude nešto novo svom gradu, građanima Konjica te da se zajednički ostvaruju ambiciozni sportski ciljevi .\n“Futsal klub Konjic je klub grada Konjica, te kao takav mora imati najviše moguće zacrtane ciljeve i da s dostojanstvom brane te vrijednosti.\nCilj je i organizovan, transparentan i moderan način upravljanja sportskim kolektivom jer posjeduje mlade stručnjake koji će časno raditi svoj posao i promociju kluba,” poručuju osnivači kluba.\nPredsjednik Skupštine je Jasmin Badžak, koji je i ujedno potpredsjednik Željezničara i vlasnik hercegovačkog sportsko – rekreativnog centra i hotela Garden City Konjic, predsjednik kluba je Deni Pandža, direktor kluba je Alis Halilović, direktor marketinga je Asim Hajdar, sekretar kluba, Dino Tinjak, dok je trener kluba fudbalska legenda, Ibrahim Šahinović- Bane.\nSpomenut ćemo i to da popularni Bane već 50 godina ostavlja fudbalske tragove u Konjicu kako igrač tako i kao direktor i trener. Tokom svoje dugogodišnje karijere bio je član FK Igman od 1973 – 1982., kapiten svih omladinskih selekcija, direktor FK IGMAN od 1987-1989 i od 1997-1999 te sedam puta osvajač malonogometnih turnira (3 kao igrač, 4 kao trener).\nFutsal klub Konjic će se takmičiti u Prvoj futsal Ligi FBiH.


Uspeh Beograđana u Ligi šampiona: Zvezda treća u Evropi! - SPORTSKI ŽURNAL\nUspeh Beograđana u Ligi šampiona: Zvezda treća u Evropi!\n07 decembar, 2018 1\nU duelu za treće mesto sa domaćom ekipom CSM Bukurešt, crveno beli su slavili 3:2\nU Ligi šampiona u džudou, takmičari Crvene zvezde osvojili su treće mesto na turniru u Bukureštu.\nBronzane medalje izborili su: Miša Morohojev, Strahinja Bunčić, Uali Kurhev, Filip Živojinović, Stefan Majdov, Nemanja Majdov, Dmitri Gerasimenko, Ivajlo Ivanov i kapiten Bojan Došen.\nU duelu za treće mesto sa domaćom ekipom CSM Bukurešt, crveno beli su slavili 3:2.\nŠampionski pehat osvojila je ekipa Sportinga iz Lisabona, a iza sastava iz Portugalije je bio ruski tim iz Sankt Peterburga, Javara Neva. Treće mesto uz crveno bele džudoke, osvojio je ruski tim Edelvajz iz Groznog.\nSaša na rastanku poručio: Samo igraj i pobedi Zvezdo\nja onako... · 08 decembar, 2018 17:08


Posted on 8. juna 2021. at 9. juna 2021. by Nada Gudurić\nPovodom donošenja Kratkoročnog akcionog plana za smanjenje zagađenja vazduha u Boru, Irena Živković, predsednik GO Stranke Slobode i Pravde (SSP) u Boru, kaže da ova politička opcija od 2019. godine ukazuje na probleme aerozagađenja.\nNa konačni predlog Kratkoročnog akcionog plana nemamo primedbi, za to smo se i zalagali već duže vreme. Jedino što nedostaje je rečenica ispod koje bi se mogli potpisati gradski čelnici, a koja bi glasila: „Snosićemo odgovornost za neispunjenje bilo koje mere definisane ovim planom“. Ukoliko državne institucije ne reaguju po ovom planu, pokazaće se da je napisan samo kao još jedan način bežanja od odgovornosti, istakla je Irena Živković, predsednik GO Stranke Slobode i Pravde u Boru\nPredlog kratkoročnog akcionog plana za smanjenje zagađenja vazduha u Boru odbornici bi trebalo da usvoje na narednoj sednici Skupštine grada.\nPosted by Nada Gudurić - 15. maja 2021. 0\nIrena Živković, predsednik gradskog odbora Stranke slobode i pravde, zbog višegodišnjih pretnji koje dobija na ulici i društvenim mrežama…


Ivanišević o novom ciklusu konkursa Sekretarijata: 77,5 miliona dinara za tri konkursa za zapošljavanje i stručnu praksu - NBG REPORTER\nPočetna » Ivanišević o novom ciklusu konkursa Sekretarijata: 77,5 miliona dinara za tri konkursa za zapošljavanje i stručnu praksu\nNa današnjoj konferenciji za medije povodom raspisivanja novih javnih konkursa Pokrajinskog sekretarijata za privredu i turizam u oblasti zapošljavanja, prisutnima su se obratiti pokrajinski sekretar dr Nenad Ivanišević i direktor Nacionalne službe za zapošljavanje Zoran Martinović, koji su potpisali i sporazum o saradnji.\nPokrajinskom skupštinskom odlukom o budžetu AP Vojvodine za 2022. godinu za realizaciju mera aktivne politike zapošljavanja, a u skladu sa Pokrajinskim akcionim planom zapošljavanja za 2022. godinu, Sekretarijat je u novom ciklusu javnih konkursa u oblasti zapošljavanja opredelio sredstva u ukupnom iznosu od 47,5 miliona dinara za samozapošljavanje, zapošljavanje nezaposlenih lica i za finansiranje sprovođenja javnih radova na teritoriji Pokrajine. Konkursi su raspisani na današnji dan, 23. marta 2022. godine i imaju različit rok trajanja, što je navedeno u objavljenoj dokumentaciji.\nGovoreći o pojedinostima svakog od pomenutih konkursa, sekretar Ivanišević je istakao da je Javni poziv za samozapošljavanje raspisan na ukupan iznos od 15 miliona dinara, pri čemu će 50 nezaposlenih lica moći da ostvare pravo na subvenciju u pojedinačnom iznosu od 300.000 dinara.\nPored toga, na 15 miliona dinara je raspisan i Javni poziv za dodelu subvencija za zapošljavanje nezaposlenih lica u 2022. godini, kojim se poslodavcima sa teritorije Vojvodine omogućava zapošljavanje ukupno 60 nezaposlenih lica uz subvenciju od 250.000 dinara po zaposlenom.\nNaposletku je istaknuto da je Javni konkurs za finansiranje sporovođenja javnih radova na teritoriji Vojvodine raspisan na 7,5 miliona dinara i namenjen je udruženjima građana, za angažovanje oko 50 nezaposlenih lica, sa omogućenom realizacijom javnih radova na teritoriji AP Vojvodine.\n,,Sekretarijat je sa Nacionalnom službom za zapošljavanje usaglasio pozive, odnosno sa Nacionalnom strategijom za zapošljavanje koju je usvojila Vlada Republike Srbije. Cilj nam je da nezaposlenost bude na evropskom, a nadamo se i ispod evropskog proseka. Prošlogodišnji iznos po svim konkursima je bio oko 45 miliona dinara, dok u ovoj godini govorimo o 77,5 miliona dinara za razne programe. Smatram da je to veliki napredak i time se pokazuje posvećenost Pokrajinske vlade i Sekretarijata sa NSZ. Težište jeste na novom zapošljavanju i samozapošljavanju, te na razvijanju preduzetničkog duha“, rekao je Ivanišević, istakavši da postoji mogućnost na ovim konkursima da lica koja su zaposlena na određeno vreme, poslodavac konkurišući zaposli ta lica na neodređeno vreme.\nIvanišević je dodao da je važno istaći da je Pokrajinski sekretarijat za privredu i turizam, svojim merama podrške za privred i turizam u protekloj 2021. godini sačuvao preko 4.500 radnih mesta, te da je otvoreno i oko 500 novih radnih mesta.\nPodsetimo da je Pokrajinski sekretarijat 10. marta 2022. godine raspisao Javni poziv za finansiranje stručne prakse studenata koji su u prethodnoj kalendarskoj godini diplomirali sa prosekom od 9,50 na fakultetu sa sedištem na teritoriji Vojvodine, a koji se nalazi u sastavu univerziteta čije je sedište na teritoriji Pokrajine. Jedan od kriterijuma jeste da je student na evidenciji Nacionalne službe za zapošljavanje, te da se stručna praksa može obavljati kod poslodavaca koji pripadaju pokrajinskim organima i stručnim službama Pokrajinske vlade, kao i javnim službama čiji je osnivač Vojvodina.\nU toku 2022. godine, Sekretarijat planira finansiranje obuka kod poslodavaca u ukupnom iznosu od 10 miliona dinara.\n,,Republika Srbija je uspostavila adekvatnu decentralizaciju politike zapošljavanja i približavanja ovih zadataka AP vojvodini. Iz godine u godinu imamo sve veće intersovanje loklanih samouprava i Pokrajine za izdvajanje sredstava za ono što je primarna uloga NSZ i Republike Srbije kada je u pitanju zapošljavanje. Iznos koji izdvajaju Pokrajinski sekretarijat za privredu i turizam i Grad Novi Sad za oblast zapošljavanja su dominantni u odnosu na sveobuhvatan iznos koji se izdvaja za ovu oblast“, rekao je direktor NSZ Zoran Martinović.\nMartinović je dodao da se NSZ ovih dana bavi sprovođenjem postupka sufinansiranja lokalnih akcionih planova gde su 94 lokalne samouprave sa teritorije Republike Srbije konkurisale za taj program za koji je izdvojeno oko 350 miliona dinara.\nIvanišević i Martinović su danas potpisali i Sporazum o saradnji sa ciljem realizacije mera aktivne politike zapošljavanja predviđenih Pokrajinskim akcionim planom zapošljavanja u AP Vojvodini za 2022. godinu.\nDogađaju su prisustvovali predstavnici Pokrajinski sekretarijat za privredu i turizam , Pokrajinske službe za zapošljavanje i Filijale Novi Sad.


Polarni vrtlog: Ledena zver juri ka Srbiji sa istoka - Sputnjik Srbija\n21:27 22 April 2021\n19:34 25.02.2018 (osveženo 19:52 25.02.2018) Preuzmite kraći link\nHladan period, najavljen na teritoriji većeg dela Evrope, pa i u Srbiji, mogao bi da potraje sve do početka marta, pa se očekuje i kašnjenje proleća.\nZima koja je ove godine bila umereno blaga tako će pokazati zube sledeće nedelje, a hladan talas izazvao je fenomen koji se naziva polarni vorteks, odnosno polarni vrtlog. Kako piše britanski „Metro“, radi se o fenomenu iznenadnog zagrevanja stratosfere kakav se prošle nedelje dogodio iznad Severnog pola.\nDrastični rast temperature, obično vodi promeni vremena i omogućava hladnim vetrovima iz istočne Evrope da prodru mnogo južnije.\nŠta je polarni vorteks?\nPolarni vrtlog ili vorteks je masa hladnog vazduha koji se nalazi iznad Severnog i Južnog pola. Ovaj hladni vazduh kontroliše veliki „džep“ niskog vazdušnog pritiska, koji se rotira u smeru suprotnom od kazaljke na satu na Severnom polu, a na Južnom polu u pravcu kazaljke na satu.\nKada je severni polarni vorteks (vrtlog) slab, on može da se podeli u dva ili više ledenih vrtloga, čime se hladan vazduh istiskuje ka Evropi, piše „Metro“.\nIznenadno stratosfersko zagrevanje odnosi se na naglo otopljenje, od 30 do 50 stepeni Celzijusovih temperaturne razlike za samo nekoliko dana. To otopljenje se dešava na visini od deset do pedeset kilometara iznad površine Zemlje, odnosno u stratosferi.\nTakve promene uznemiravaju tokove strujanja vazduha, što omogućava hladnim vetrovima sa istoka da duvaju ka jugu. Takvo prodiranje hladnih struja pokriva velike teritorije i može da dovede do ogromnog pada temperature, i za pedeset stepeni.\nPrema rečima britanskih meteorologa, ovakav fenomen se javlja svakih nekoliko godina i obično ka Evropi nosi sibirsku hladnoću. Tako se već od večeras očekuje veliki pad temperature, u našem delu Evrope, dok će Veliku Britaniju pogoditi najhladnija zima u poslednjih pet godina.\nU većem delu Starog kontinenta očekuju se najniže temperature i do minus dvadeset stepeni Celzijusovih, dok se u Rusiji prognozira i do minus pedeset.\nLedeni talas danas stiže i u Srbiju\nRHMZ je izdao i upozorenje za celu Srbiju za predstojeće ledene dane od 25. februara do 1. marta. U upozorenju se navodi da će tih dana u jutarnjim satima očekivati jak mraz, u većini mesta temperatura od minus 12 do minus 5 stepeni, a da će najviša dnevna biti od minus 6 do minus 2 stepena Celzijusa.\nOčekuje se i formiranje snežnog pokrivača do deset centimetara, a na planinama i do dvadeset centimetara.


rusko-američki odnosi - Sputnjik Srbija\n20:04 25 Januar 2020\nMoskva žali što su Rusija i Kina označene kao pretnje u novoj odbrambenoj strategiji SAD, ali je ipak spremna za dijalog s Vašingtonom, saopštio je šef ruske diplomatije Sergej Lavrov.\nZaharova: Potencijal rusko-američkih odnosa je kolosalan\nPortparolka Ministarstva inostranih poslova Rusije Marija Zaharova izjavila je danas da rusko-američki bilateralni odnosi imaju kolosalni potencijal, ali da se dijalog Moskve i Vašingtona veoma teško razvija.\nTramp: Želim da sarađujem s Putinom\nPredsednik SAD Donald Tramp veruje da je neophodno da sarađuje s predsednikom Rusije Vladimirom Putinom kada je reč o važnim globalnim pitanjima, izjavila je zvanična predstavnica Bele kuće Sara Sanders.\nGorbačov objasnio suštinu američko-ruskih problema\nSuština američko-ruskih problema i neuspeha nakon završetka Hladnog rata leži u tome što su vlasti SAD objavile sopstveni trijumf umesto da su konstatovale zajedničku pobedu.\nNormalizacija odnosa Rusije i Amerike je počela, ali zahteva vreme\nNormalizacija odnosa Rusije i SAD je počela, ali će za ovaj proces biti potrebno određeno vreme, izjavio je šef Međunarodnog komiteta Saveta federacije Konstantin Kosačov komentarišući sastanak šefa ruske diplomatije Sergeja Lavrova s predsednikom SAD Donaldom Trampom i američkim državnim sekretarom Reksom Tilersonom.\nAmerički predsednik Donald Tramp pozvao je ruskog šefa diplomatije Sergeja Lavrova da utiče na to da Rusija "obuzda" režim Bašara Asada, Iran i grupe koje Teheran podržava, saopštila je Bela kuća.\nKosačov: Tramp bi novim sankcijama mogao da dokusuri odnose\nUvođenjem novih sankcija Rusiji zbog podrške koju Kremlj pruža Siriji, američki predsednik Donald Tramp mogao bi da dokrajči već veoma krhke rusko-američke odnose, izjavio je šef međunarodnog komiteta Saveta federacije Rusije Konstantin Kosačov.\nMoskva neće pokretati pitanje ublažavanja sankcija\nMoskva neće inicirati pitanje ublažavanja antiruskih sankcija, to bi trebalo da učini Amerika koja ih je prvobitno i uvela, izjavio je portparol Kremlja Dmitrij Peskov u intervjuu za američki Si-En-En.\nŠef Komiteta Državne dume Rusije za međunarodne odnose Leonid Slucki ocenio je da je glavni rezultat prvog razgovora Putina i Trampa dogovor o koordinaciji napora da se uništi DAEŠ.


Železnica uklanja "suvišnih" 435 km pruga\nInfrastruktura železnice Srbije u naredne dve godine će demontirati i ukloniti oko 435 kilometara starih pruga, na kojima se železnički saobraćaj decenijama ne odvija i koje nisu predviđene za dalju eksploataciju.\n“Reč je o prugama čije funkcionisanje i održavanje ni na koji način nije bilo isplativo, a bilo kakve nove investicije i popravke nemaju ni ekonomsko, ni saobraćajno opravdanje”, navodi se u saopštenju Infrastrukture železnice Srbije.\nTo preduzeće je posle sprovedenog postupka javne prodaje potpisalo ugovor sa kompanijom ZGOP iz Novog Sada o prodaji šina, skretnica, skretničkih delova i kolosečnog pribora koji se budu dobili prilikom demontaže petnaest pruga u Srbiji kao sekundarnih sirovina.\nBiće prikupljeno oko 25.000 tona sekundarnih sirovina čijom prodajom će Infrastruktura železnice Srbije zaraditi nešto više od 302 miliona dinara.\nPlanirano trajanje ugovora je dve godine, a predviđa i obavezu demontaže, transporta i deponovanja železničkih pragova, prema aktuelnim zakonskim rešenjima koja regulišu ovu oblast.\nTo znači da će oko 350.000 otpadnih drvenih železničkih pragova, koji po poslednjoj klasifikaciji predstavljaju opasan otpad, biti ustupljeni na dalje raspolaganje kompaniji koja je taj posao dobila na tenderu Ministarstva za zaštitu životne sredine.\nDemontiranjem i uklanjanjem starih železničkih infrastrukturnih kapaciteta koji odavno više nisu u upotrebi Infrastruktura železnice Srbije oslobodiće i oko 590 hektara zemljišta u infrastrukturnom i pružnom pojasu, u 26 opština širom Srbije, koje će lokalne samouprave moći da koriste za najrazličitije namene i u skladu sa svojim potrebama, navodi se u saopštenju.


Privrednici se suočavaju sa barijerama u postupcima javnih nabavki\nNEOPHODNA BOLJA MEĐUINSTITUCIONALNA POVEZANOST\n“Kao jedno od rješenja koje će privrednicima pojednostaviti proceduru jeste uvođenje One stop shopa, jedinstvenog šaltera za sva dokumenta potrebna u tim postupcima”, navodi se u saopštenju PKCG\nVuk Maraš, Aleksandar Mitrović, Mersad Mujević, Sandra Škatarić, Foto: Privredna komora Crne Gore\n15.11.2015. 10:20h Ažurirano: 12.02.2019. 16:43h\nPrivrednici u Crnoj Gori suočavaju se sa barijerama u postupcima javnih nabavki koje otežavaju njihovo učešće i poskupljuju ponude, a kao moguće rješenje naveli su bolju međuinstitucionalnu povezanost između Poreske uprave (PU), Privrednog suda i drugih institucija.\nNa javnim konsultacijama o Nacrtu strategije razvoja sistema javnih nabavki u Crnoj Gori za period od naredne do 2020. godine, koje su održane u Privrednoj komori (PKCG), privrednici su kao moguće rješenje naveli i uvođenje elektronskih javnih nabavki.\n“Kao jedno od rješenja koje će privrednicima pojednostaviti proceduru jeste uvođenje One stop shopa, jedinstvenog šaltera za sva dokumenta potrebna u tim postupcima”, navodi se u saopštenju PKCG.\nPrivrednici su predložili i da se u postupcima izjednače uslovi za ponuđače i naručioce.\n“Oni očekuju da će novi zakon urediti pitanje javnih nabavki, ali su pozvali i na dosljednu primjenu postojećeg”, rekli su iz PKCG.\nPrivrednici su pozvali naručioce u postupcima javnih nabavki da usklade tendersku dokumentaciju sa mogućnostima malih i srednjih preduzeća da bi domaće firme dobijale što više poslova.\nSkup je organizovala PKCG u saradnji sa Mrežom za afirmaciju nevladinog sektora (MANS) i Upravom za javne nabavke.\nRukovodilac Sektora za pravne i opšte poslove PKCG, Aleksandar Mitrović, kazao je da je događaj organizovan kako bi se predstavili elementi strategije i akcionog plana za sistem javnih nabavki i kako bi učesnici, predstavnici ponuđača i naručilaca, mogli ukazati na to šta treba modifikovati, unaprijediti i eventualno na drugačiji način riješiti u tim dokumentima kako bi se poboljšao sistem javnih nabavki u narednom periodu.\nPrema njegovim riječima, evidentno je da je neophodno redukovati dokumentaciju i povećati efikasnost u tim postupcima i na taj način relaksirati privrednike od komplikovanih administrativnih procedura.\nDirektor Uprave za javne nabavke, Mersad Mujević, ocijenio je da je efikasan sistem javnih nabavki neophodan za ostvarivanje ciljeva slobodnog tržišta i obezbijeđivanje uslova tržišnog nadmetanja.\nSistem javnih nabavki, kako je rekao, počiva na načelima transparentnosti, jednakog tretmana, slobodi tržišnog nadmetanja i nediskriminaciji.\n“Tokom prethodnih godina dobro upravljanje javnim nabavkama postalo je ključna odrednica dobrog upravljanja i napretka države. Njegov značaj za društveni i ekonomski razvoj odražava se u činjenici da vrijednost javnih nabavki čini značajan udio u bruto domaćem proizvodu svake zemlje, od deset do 20 odsto”, kazao je Mujević.\nCrnogorski propisi iz oblasti javnih nabavki moraju se uskladiti sa paketom novih direktiva koje je Evropska komisija (EK) objavila u maju prošle godine. Države članice su u obavezi da prenesu direktive u roku od dvije godine, do maja naredne godine.\nStrategija razvoja sistema javnih nabavki u Crnoj Gori za period od naredne do 2020. godine nastala je kao rezultat analize o tome kako se praksa javne nabavke sprovodi u zemlji i sa relevantnim iskustvom iz drugih zemalja.\nMujević je rekao da su ključni ciljevi strategije poboljšanje sistema javne nabavke kroz stalno nadgledanje i sprovođenje neophodnih regulatornih promjena, zatim ojačanje pristupa javnim finansijama, povećanje transparentnosti, efikasnosti i poboljšanje protoka informacija, praćenje aktuelnih trendova.\nIz PKCG su dodali da se od regulatornog razvoja sistema javnih nabavki u Crnoj Gori za navedeni period očekuje da obezbijedi naručiocima da sprovode nabavke uz minimalne administrativne napore istovremeno obezbjeđujući najbolju vrijednost za novac i adekvatne performanse nabavljene robe, usluga i izvedenih radova.\n“Cilj je i povećanje lakoće pristupa privrednih subjekata na tržištu javnih nabavki, obezbjeđujući im fer i ravnopravan tretman i promovisanje konkurencije koja se zasniva na kvalitetu i cijeni”, navodi se u saopštenju.\nRezultati koji treba da se postignu u navedenom periodu su, kako su kazali, izrada novog zakona o javnim nabavkama koji u potpunosti odgovara pravnoj tekovini EU do prvog kvartala 2017. godine.\nŠef Radne grupe za izradu strategije, Sandra Škatarić, rekla je da su elektronske javne nabavke ključni izazov koji će unaprijediti transparentnost njihovih postupaka.\n“Do kraja trajanja strategije u planu je da se, uz pomoć instrumenata za predpristupnu pomoć u vrijednosti od 1,6 miliona EUR, zaokruži sistem elektronskih javnih nabavki”, objasnila je Škatarić.\nPrema njenim riječima, obaveza je Vlade da formira koordinaciona tijela za sprovođenje strategije koja bi polugodišnje obavještavala izvršnu vlast o realizaciji aktivnosti u oblasti javnih nabavki.\nPredstavnik MANS-a, Vuk Maraš, ocijenio je da su javne nabavke jedno od najvažnijih ekonomskih pitanja jer se na njih godišnje utroši i 300 miliona eura.\n“Ultimativni cilj je da obezbijedimo jednostavnije, efikasne i ekonomične javne nabavke, ali i jednake uslove za učešće privrednika u tim poslovima, naročito crnogorskih malih i srednjih preduzeća”, rekao je Maraš.\nOn se osvrnuo i na korupciju u javnim nabavkama, gdje, kako je naveo, završi 13 odsto sredstava EU za javne nabavke, dok je u Crnoj Gori, tvrdi, to brojka od 40 miliona eura.\nMaraš smatra da je potrebna veća samostalnost službenika za javne nabavke, a da je preduslov tome njihova dodatna edukacija.\nPotrebno je, kako je dodao, povećati broj inspektora za javne nabavke i jačati kapacitete te inspekcije kako bi mogla da adekvatno kontroliše te postupke.\nViši ekspert međunarodne organizacije Sigma, koja godinama učestvuje u aktivnostima Crne Gore na unapređenju sistema javnih nabavki, Daniel Iverson, kazao je da je strategija vrlo značajan dokument koji ne samo da predstavlja pregled situacije već i ukazuje na slabe i jake strane sistema, kao i na metode i resurse za postizanje ciljeva.\n“Siguran sam da će konačni dokument na kvalitetan način urediti sistem javnih nabavki”, kazao je Iverson.\nPrivrednici do 20. novembra mogu dostavljati komentare Radnoj grupi za izradu strategije.\nSandra ŠkatarićPoreska uprava Crne GoreUprava za javne nabavkeAleksandar MitrovićPrivredni sudVuk Marašjavne nabavkeMersad Mujević


Merima otvorila novi pogon, ali bez ijednog novog upošljenog radnika | Kruševac Info\nMerima otvorila novi pogon, ali bez ijednog novog upošljenog radnika\nNemačke kompanije su u poslednjih 14 godina otvorile 25.000 radnih mesta u Srbiji i investirale preko 1,7 milijardi evra, podsećaju iz Ambasade Nemačke.\nOtvarajući skladište Henkela u Kruševca, savetnica odeljenja za ekonomiju i trgovinu Ambasade Nemačke, Gabrijela Beneman, istakla je da je ta nemačka kompanija jedna od 370 koje posluju u Srbiji i da predstavlja primer dobre ekonomske saradnje između Srbije i Nemačke.\nBenaman je ovom prilikom objavila ohrabrujcuhe rezulate ankete koja je nedavno sprovedena među nemačkim firmama.\n„Od nemačkih firmi koje posluju u Srbiji, 92 odsto njih je reklo da bi ponovo investiralo“, navela je Benaman, ističući da te kompanije veoma cene visokokvalifikovanu domaću radnu snagu.\nSrbiju čini zanimljivom i veoma povoljan geografski položaj, kazala je i dodala da je veoma važan napredak koji je Srbija učinila u pogledu unapređenja investicione klime taj što je započela proces pridruživanja Evropskoj uniji.\n„Sigurna sam da će i Henkel imati koristi od tog procesa“, rekla je Beneman i ocenila da je ta nemačka kompanija, koja u Srbiji posluje od 2002. godine, napravila veliki napredak što pokazuje i otvaranje novog skladišta vrednosti četiri miliona evra.\nSve saopšteno iz Henkel Merime je pozitivno, ali šta od ove investicije dobija Kruševac kao grad i građani Kruševca? Nijedno novo radno mesto nije otvoreno, menadžment kompanije je u Beogradu, u fabrici rade radnici isključivo angažovani preko omladinske zadruge koji niti imaju zdravstveno osiguranje niti penziono i socijalno uplaćeno!\n« Da li je konkurs za dodelu sredstava u kulturi grada Kruševca namešten?!\nFam Farm otišao u stečaj »


Klopp se priključio Unitedu, Juveu i PSG-u: Bio je razočarenje i bahati klinac - Danas ga svi žele - Sportske.Info - Regionalni Sportski Sajt\nHome / fudbalinostrani / Klopp se priključio Unitedu, Juveu i PSG-u: Bio je razočarenje i bahati klinac - Danas ga svi žele\nOčekuje se da u predstojećem ljetnom prelaznom roku vidimo neke od senzacionalnih transfera, velikani će se najviše otimati oko Haalanda i Mbappea.\nU moru slobodnih igrača koji će postati na ljeto, i onih finansijskih pristupačnih, u prvi plan iskače zvijezda Barcelone.\nOd velikog razočarenja kada je došao na Nou Camp do igrača za koga se otimaju Liverpool, United, Juve i PSG. Bahati klinac kako su ga prozvali španski novinari, Ousmane Dembele potvrđuje da je to bila samo prolazna faza navikavanja.\nNjegov talent nikad nije bio doveden u pitanje, ali povrede su ga spriječile da pokaže šta zna. Sada kada su povrede iza njega, napokon je počeo pokazivati sav svoj talent na terenu i postao je dio planova Ronalda Koeman-a.\nPrema Mundo Deportivu najzainteresovani za usluge Dembele-a su Uunited i Juventus, a iz prikrajka svoju šansu čekaju Klop i Pochettino. Njegova tržišna cijena prema Transfermarkt-u iznosi 50 miliona eura.


"Čekamo da Kijev prihvati zahtjeve Moskve" - BIGportal.ba\n26 Maja, 2022 26 Maja, 2022 047\nRusija čeka da Ukrajina prihvati zahteve za mirovne pregovore, rekao je danas portparol Kremlja Dmitrij Peskov.\n“Čekamo da Kijev prihvati zahteve Moskve i shvati de fakto situaciju, realnu situaciju koja postoji”, rekao je Peskov na redovnom brifingu, prenose Izvestija.\nKisindžer je u ponedeljak na Svetskom ekonomskom forumu u Davosu ocenio da bi se postizanje neutralnog statusa Ukrajine i njeno pozicioniranje kao mosta između Rusije i Evrope moglo zamisliti kao krajnji cilj u trenutnoj situaciji.\nKisindžer je rekao da bi pregovori trebalo da počnu u naredna dva meseca, pre nego šo konflikt stvori takve preokrete i tenzije koj neće biti lako prevazići.\nNaveo je da bi “idealna linija podele trebalo da bude vraćena na status kvo pre sukoba”, nagoveštavajući da bi Ukrajina trebalo da pristane da se odrekne većeg dela Donbasa i celog Krima.\nUkrajinski predsednik volodimir Zelenski kritikovao je predlog Kisindžera, poredeći njegove poglede sa pogledima nacističke Nemačke 1938. godine.\nKako reagovati u slučaju pada sa motocikla?\nKecmanović zaustavljen na startu na Majorki


Počela berba grožđa u Topličkim vinogradima - rod umanjen, kvalitet izvanredan - Blace Info Press\nPočela berba grožđa u Topličkim vinogradima – rod umanjen, kvalitet izvanredan\nAutor: Gorica Šegović · Objavljeno: 12. septembra 2017. · Updated 12. septembra 2017.\nDragan Kovačević, direktor Topličkih vinograda\nU Topličkim vinogradima u selu Gojinovac, nadomak Prokuplja počela je berba ranih sorti grožđa, šardone i sovinjon beli,saznajemo od Dragana Kovačevića, direktora firme Toplički vinogradi.\nPrvog dana berbe ubrano je 8500 kilograma grožđa.\nKovačević ističe da su rane sorte grožđa posađene na površini od preko 10 hektara, dodajući da su ove sorte grožđa u velikoj meri stradale tokom nenajavljenog prolećnog mraza koji se desio 24. aprila ove godine.\nNiču novi zasadi u Topličkim vinogradima\n-Rod je umanjen ali je kvalitet izvanredan, ističe Kovačević dodajući da je kvalitet upravo ono čemu oni teže u procesu proizvodnje.\nDragan Kovačević – u Topličkim vinogradima zadovoljni ovogodišnjim kvalitetom grožđa\nZa deset do petnaest dana u Topličkim vinogradima u selu Gojinovac, kreće berba sorti merlo i crni burgundac, a završna, ujedno i glavna berba biće u oktobru kada se bere prokupac i kabarne sovinjon.\nTu očekujemo izvanredan rod, pogotovu kod sorte kabarne koji je ostao 100%, dok je rod prokupca prepolovljen, ističe Kovačević.\nU Topličkim vinogradima koji se i dalje šire, pod vinovom lozom je 35 hektara. Ovde se trenutno od belih sorti gaje šardone i sovinjon beli a od crvenih – crni burgundac, kabarne sovinjon, merlo i prokupac kao autohtona sorta.\nGrožđe ubrano u Topličkim vinogradima prerađuje se u izuzetno opremljenoj i najvećoj privatnoj vinariji na Balkanu, površine 8000 m2 koja se nalazi u sklopu Topličkih vinograda u ovom prokupačkom selu.\nDarko Tomićević, tehnolog\nVinarija kakve nigde nema\nVina proizvedena u ovoj vinariji koja važe za visokokvalitetna, osvojila su tržište Srbije a polako osvajaju i inostrana tržišta je se izvoze u Kinu, Španiju,Nemačku, Crnu Goru, Japan, Norvešku, Švedsku.\nTehnolog u vinariji Topličkih vinograda, Darko Tomićević ističe da je grožđe zdravo i kvalitetno i da se s razlogom očekuje i izuzetno kvalitetno vino.\nMladen Kaličanin koji u Topličkim vinogradima radi već sedmu godinu,ističe da će ovogodišnji kvalitet nadoknaditi umanjen kvantitet.\n-Ja ovde nadgledam berbu koja uz ovako dobre radnike protiče odlično, ističe Kaličanin dodajući da sezonski radnici koji trenutno beru grožđe imaju sve idealne uslove a prvog dana berbe nabrano je 8500 kilograma ranih sorti grožđa.\nAleksandra Ilić, berač grožđa\nDa su uslovi za berbu dobri i da se ovo grožđe sa lakoćom bere, potvrdila nam je i Aleksandra Ilić iz Beloljina.\nDragan Kovačević direktor Topličkih vinograda ističe da je ovogodišnji očekivani ukupni rod svog grožđa oko 130 000 kilograma,jer je za 50% umanjen usled prolećnjeg mraza.\nPostioci Topličkih vinograda mogu da uživaju u mini zo vrtu gde smo uslikali i ovo magare\nSledeća vest U Blacu u toku rekonstrukcija vodovodne mreže\nPredhodna vest Olujni vetar u Prokuplju čupao stabla


Srbija: Sutra Dan primirja u Prvom svjetskom ratu\npetak, 10 novembar 2017 10:07\nDan primirja u Prvom svjetskom ratu biće obilježen sutra u Srbiji, kao i u mnogim zemljama širom svijeta. Centralnu državnu manifestaciju polaganja vijenaca i odavanja počasti kod spomen-kosturnice branilaca Beograda u Prvom svjetskom ratu u ime Vlade Srbije predvodiće ministar za rad, zapošljavanje, boračka i socijalna pitanja Zoran Đorđević.\nCeremoniji, zakazanoj za 11.00 časova, prisustvovaće i predstavnici ministarstava, Vojske Srbije, Beograda, ambasadori i izaslanici ministarstava odbrane brojnih zemalja, prenose beogradski mediji.\nSlične manifestacije istovremeno biće održane i širom Srbije, kao i u brojnim zemljama, kako saveznicama tako i protivnicama Srbije u Prvom svjetskom ratu.\nDan primirja, koji je u Srbiji državni praznik, ustanovljen je kao znak sjećanja na 11. novembar 1918. godine kada je u Francuskoj u specijalnom vagonu maršala Ferdinanda Foša u 11.00 časova potpisano primirje u Prvom svjetskom ratu.\nMore in this category: « Čubrilović: Republika Srpska ne zaslužuje tretman kakav ima od Incka Grupa radnika Željeznica RS dobila spor težak 700.000 KM »


U Kozniku pronađene cipele stare tri veka - TAMO DALEKO\n7. маја 2022. 7. маја 2022. Zdravko Elez 88 Views 0 Comments\nVrlo redak nalaz otkrili su arheolozi, istraživači čuvenog srednjovekovnog grada Koznik, čiji se ostaci danas nalaze na teritorijama Aleksandrovca i Brusa. Reč je o đonovima kožnih cipela koje su nađene u bunaru, opstajući tu vekovima. Istovremeno su našli i cele keramičke posude, metalnu kofu i nekoliko drvenih predmeta koji čekaju konzervaciju.\nPotpuni je kuriozitet, tvrde stručnjaci, da su na ove vrlo očuvane predmete naišli istražujući bunar. Arheološka iskopavanja tek su započela i tokom ovogodišnjeg rada na terenu nije bilo predviđeno konačno definisanje spoljnih bedema.\n-Pronašli smo istočni bedem, koji smo očekivali, sa pratećim utvrđenjima i odbrambenim objektima: još jednom kulom koja je povezivala istočni i južni bedem – izjavio je rukovodilac arheoloških istraživanja Koznika dr Dejan Bulić, arheolog Istorijskog instituta u Beogradu. -Radovima su prethodila istraživanja pet bunara u okviru citadele. U tom petom, nedirnutom, imali smo zanimljive nalaze i kuriozitet: pronalazak bar dva para cipela, njihovih kožnih delova. To je redak i neobičan nalaz, jer u normalnim okolnostima, vremenom propada. U ovom bunaru je bio nanos mulja, nije bilo kiseonika, pa su se u takvim okolnostima organski materijali, poput ovih kožnih cipela, sačuvali.\nKoznik je podignut na mestu antičkih građevina i „živeo“ je za vreme vladavine Stefana Nemanje i šeste decenije 12. veka, ali procvat je doživeo u 14. veku. Kada je reč o upravo otkrivenim nalazima, za sada se pretpostavlja da su bar 300 godina mlađi, iz 17. veka.\n-Znamo pouzdano da je Koznik bio na teritoriji srednjovekovne župe Rasine, koja je obuhvatala teritoriju na jugu do severnih obronaka Kopaonika, na severu do doline Zapadne Morave, na istoku do Ribarske reke i Rasine, a na zapadu do obronaka Željina i Goča – objašnjava istoričar Dejan Radisavljević. – Procvat doživljava u drugoj polovini 14. veka, osnivanjem Kruševca kao prestonice Moravske Srbije, sa vrlo značajnim sakralnim spomenicima, među kojima je obližnji manastir Milentija kod Brusa. Najverovatnije, bio je letnja rezidencija vladarske kuće kneza Lazara Hrebeljanovića i njegovih naslednika.\nSrednjovekovni grad podignut na 922 metra nadmorske visine, lociran oko osam kilometara od Brusa, odnosno 11 od Kopaonika, pominje se kao „plemeniti Koznik“ 1381. godine u povelji kneza Lazara, a veruje se da ga je koristio Radič Postupovič, gospodar župe Rasina u vreme despota Stefana Lazarevića, u epici poznat pod imenom Oblačić Rade. Koznik je i pod osmanlijskom vlašću bio strateški značajno utvrđenje koje je sredinom 15. veka vraćeno despotu Đurđu Brankoviću.\n-Verovatno je da će doći do ozbiljnijih rušenja, ako ne preduzememo neke ozbiljnije konzervatorske radove, a veliki problem može da bude i otvaranje kamenoloma – upozorava dr Dejan Bulić. – Poslednjih godina EU je obnovila Golubac, a Turska utvrđenje Ram, pa bilo bi dobro da mi sami nešto uradimo za svoju kulturnu baštinu, da obnovimo jedan grad, baš Koznik, koji je sigurno među pet najbolje očuvanih srednjovekovnih gradova u Srbiji.\n← Blutut i danski kralj\nСећање на јунака Небеског тркача →\nPrijedorčanka u trci za mis Amerike\n17. маја 2018. Zdravko Elez 0


Odobreno kreditno zaduženje grada od 150 miliona (VIDEO) – ZoomUe\nPrema rečima člana Gradskog veća za budžet i finansije Miodraga Petkovića novac iz kredita koristiće se za finansiranje kapitalnih projekata.Najveći deo sredstava 113 miliona dinara koristiće se za putnu infrastrukturu, 5 miliona za kišnu kanalizaciju , 20 miliona za infrastrukturne radove na aerodromu Ponikve i 12 miliona dinara za gradnju sportske sale u Sevojnu.\n„Grad svakog dana na računu ima 200 miliona dinara,ali ukupan iznos investicija koje planiramo u 2018. godini iz gradskog budžeta je na nivou oko 600 miliona dinara. Želimo da iskoristimo povoljnu situaciju na tržištu novca gde su kamaptne stope na niskom nivou i da kretini izvor koristimo kao jednu od mogućnosti za finansiranje ovih investicija“, rekao je Petković.\nNa današnjoj sednici razmatran je i Izveštaj o kvalitetu vazduha u Užicu.\n„Od 2012.do 2017. godine imamo poziotivan trend u poboljšanju kvaliteta vazduha.Broj dana sa prekoračenim graničnim vrednostima dvostruko je smanjen,a beleži se i veliko sniženje u srednjoj koncentraciji čađi na godišnjem nivou.Ti podaci su rezultat mera koje smo preduzeli od konverzije gradskih kotlarnica do ulaganja u projekte vezane za individualna domaćinstva.Još puno toga treba da se uradi,ali nam je potrebna pomoć nadležnih ministarstava i fondova kod kojih apliciramo,jer sam grad nema kapacitet za dalje mere“,izjavila je članica Gradskog veća Dunja Đenić.\nU prepodnevnom delu sednice data je saglasnost na programe poslovanja ustanova kulture, Narodnog muzeja, Istorijskog arhiva, Narodne biblioteke, Narodnog pozorišta, Gradskog kulturnog centra , Gradske galerije i Regionalnog centra za profesionalno obrazovanje odraslih.\nTags: kreditno zaduzenjekvalitet vazduhasednica skupstine grada\nPoRock u Požegi – sedam takmičarskih bendova\nNext story Radikali predali samostalnu listu u Sevojnu (VIDEO)\nPrevious story Janjušević: Sevojničani neće biti deo Stamatovićevog političkog eksperimenta


Zbrka.com - Ana Ivanović - Ne menjam se - Zanimljivosti i Jet Set\n"Bilo mi je teško da zamislim pobedu u Parizu. Vrlo sam uzbuđena, i još ne shvatam šta se desilo", rekla je prva srpska teniserka koja je uspela da osvoji Grend slem titulu. Ivanovićeva je dodala da joj je teško da poveruje da je, uprkos treninzima u sedam ujutro, u praznom bazenu za vreme NATO bombardovanja u Beogradu, samo devet godina kasnije uspela da osvoji najvažniji turnir na šljaci.\n"Nikada nisam verovala da ću doći do ovakvog uspeha. Sanjala sam o tome, ali nisam verovala da će mi se snovi ostvariti", dodala je ona. Srpska teniserka je prošle godine igrala u finalu Rolan Garosa, u januaru je igrala u finalu Otvorenog prvenstva Australije, i priznala je da je "jedan faktor" naterao da trenira još jače i ozbiljnije. Ivanovićeva se, pre 25 dana, spremala da na turniru u Rimu odigra meč drugog kola, kada je čula iznenadnu vest o povlačenju Belgijanke Žitin Enen iz tenisa. Belgijanka, tada prva igračica sveta, bila je veliki favorit za osvajanje pete titule na Rolan Garosu u šest godina. Takva odluka dala je Ivanovićevoj nadu da će uspeti da osvoji taj turnir, i postane prva igračica sveta.\n"Pomislila sam da ću možda uspeti da postanem najbolja teniserka na svetu, ali ipak je to bilo previše za mene. Rekla sam sebi 'Zaboravi na to, vrati se tenisu i uživaj u njemu, kao što to uvek radiš, jer ako budeš dobro igrala, postaćeš broj jedan vrlo brzo'", rekla je ona.\n"Bilo mi je teško da se izborim sa pritiskom i očekivanjima. Pokušala sam da pronađem nešto što bi moglo da me smiri, i sa mojim trenerom sam vežbala pravilno disanje, i pokušala da kontrolišem negativne misli. Ponosna sam što sam u tome uspela" rekla je Ivanovićeva.\n"Odrastajući uz tenis videla sam da se ljudi, kada naprave neki uspeh, promene. Uvek sam govorila da ne želim da budem takva osoba, i rekla sam ljudima oko mene da 'ako počnem da se ponašam čudno moraju da me uštinu, kako bih opet bila ona stara'. Važno je da se ne promenite posle uspeha", dodala je ona.


Poslodavac - 1\nPreminuo poslije seksa na službenom putu, poslodavac plaća odštetu\n12. 09. 2019 14:13\nČovjek koji je na službenom putu preminuo usljed srčanog udara, poslije seksualnog odnosa sa, za javnost nepoznatom ženom, žrtva je čijoj porodici pripada odšteta na teret poslodavca, odluka je francuskog suda.\nPraksa za učenike: Poslodavci radnike vrbuju već iz školskih klupa\n13. 09. 2018 07:30\nBANJALUKA, PRIJEDOR - I na početku ove školske godine se pokazuje da su zanimanja poput zidara, CNC operatera, obrađivača metala i građevinaca u RS sve traženija kod poslodavaca, koji u srednjim školama sve više nude učenicima obavljanje prakse, a nakon završenog školovanja đaci uglavnom dobijaju i zaposlenje.\nBimal najpoželjniji poslodavac u Bosni i Hercegovini\n23. 04. 2018 09:07\nSARAJEVO – Brčanska fabrika BIMAL je na osnovu tromjesečnog istraživanja i glasanja posjetilaca portala Posao.ba izabrana za Najpoželjnijeg poslodavca Bosne i Hercegovine u prehrambenom sektoru. Na svečanosti dodjele priznanja povodom predstavljanja rezultata sa projekta Najpoželjniji poslodavac, koji se realizuje 12. godinu za redom, bh. javnost je prepoznala kompaniju BIMAL kao najbolje mjesto za rad.\nFilip Moris najpoželjniji poslodavac u BiH\n17. 05. 2017 13:15\nSARAJEVO - Kompanija Filip Moris BiH izabrana je, glasovima građana BiH, za jednog od najpoželjnijih poslodavaca u Bosni i Hercegovini. U tromjesečnom istraživanju koje je sproveo portal Posao.ba, a koje je obuhvatilo gotovo 19.000 osoba, ocjenjivan je rad preko 400 kompanija.


Rodila se i AIBO beba\nLatte i Macaron, modeli AIBO pasa robota, koji su prvi put ugledali svet još pre nekoliko meseci, dobili su ovih dana i prinovu – neimenovanog štenca nimalo prijatnog fabričkog naziva ERS-220, a još manje prijatnog izgleda.\nAIBO psi, da podsetimo, imaju ugrađen sistem za prepoznavanje glasa, koji im omogućuje upotrebu do 75 reči, kao i i sistem za imitaciju pokreta, što je, pokazalo se, novim vlasnicima naročito zanimljivo i ljupko. Uopšte, premda u ostatku sveta doživljena kao pomalo morbidna, u Japanu ideja o “veštačkim” psima uopšte nije besmislena, s obzirom na tempo života i uslove.\nLepo zamoljeni, AIBO modeli čak umeju i da pevaju, a osećanja pokazuju bojom svetla na glavi.\nUkoliko želite da saznate nešto podrobnije o novom članu AIBO porodice, idite na www.aibo.com.


Nova ljubavna pilula za žene\nVijagra je doživela globalnu popularnost a njen pronalazak predstavljao je pravu revoluciju u životima mnogih muškaraca i njihovih partnerki. Međutim, nisu muškarci jedini kojima je ponekad potreban stimulans i podrška. Za razliku od muškaraca, koji imaju vijagru, još uvek nije kreirana jednako efikasna pilula za žene. Ipak, farmaceutski stručnjaci širom sveta uveliko rade na tome, a najnoviji pokušaj dolazi iz danske kompanije koja je proizvela specijalnu pilulu u saradnji sa britanskim medicinskim ekspertima.\nUskoro će se u Britaniji pojaviti „ljubavna“ pilula za žene bazirana na biljkama koje se tradicionalno smatraju afrodizijacima. Pilula je nazvana Femi-X i već je sprovedeno istraživanje kojim se proverava njena učinkovitost. Studija je sprovedena u Francuskoj i žene koje su redovno koristile pilulu izjavile su da ovo sredstvo zaista „pruža generalno bolji seksualni život“.\nU stvaranju ovog potencijalno revolucionarnog proizvoda učestvovali su mnogi stručnjaci, a među njima i Piter Hohton, profesor farmakologije iz Londona. Hohton je izjavio: „Studije su pokazale da pilula poboljšava seksualni život i povećava osetljivost na nadražaje. Takođe, pilula funkcioniše na sličnom principu kao i vijagra – povećava prokrvljenost.“ U izradi ovog stimulansa korišćene su biljke poput ginka bilobe, koji se inače koristi za poboljšanje cirkulacije.\nIpak, niko od istraživača koji su stvorili „Femi-X“ ne tvrdi da se radi o proizvodu koji će garantovano promeniti seksualni život žena. Izuzeci su uvek mogući. „Ne kažemo da će ovo funkcionisati kod svih“, priznaju istraživači. „Femi-X“ nije u stanju da kreira želju kod žena ukoliko ona već ne postoji. Dejstvo dolazi do izražaja tek ako želja za seksom postoji, na taj način što se povećava senzibilnost. Kako kažu proizvođači, pilula u ovom smislu više predstavlja „šlag na torti“.


Akcija „Euromedik tima“ – 1000 stabala za Beograd - Beogradski Portal\nAkcija „Euromedik tima“ – 1000 stabala za Beograd\nNajveći privatni zdravstveni sistem u Srbiji „Euromedik“ u saradnji sa JKP „Zelenilo-Beograd“ u prethodnih nekoliko dana posadio je 300 stabala na javnim zelenim površinama u Gradu.\nZahvaljujući ovoj kompaniji nova stabla krase Levu obalu Save (gde je posađeno 50 stabala bresta i 50 stabala kedra), Park Ušće (50 stabala javora), Tašmajdanski park (50 breza), park Manjež (50 stabala smrče) i zelenu površinu u neposrednoj blizini Hajd parka (50 stabala smrče).\nSadnja ovih stabala izvršena je u okviru društveno odgovorne akcije „1000 stabala za Beograd“, koju je pokrenuo „Euromedik tim“ i biće nastavljane na jesen, kada će Beograd dobiti još 700 stabala kao poklon ove kompanije.\n„U ime JKP „Zelenilo-Beograd“, želeo bih da se zahvalim Euromedik timu, a pre svega dr Nataši i dr Nenadu Zlatariću koji su pokrenuli ovu divnu akciju i izabrali JKP „Zelenilo-Beograd“ da im bude partner u realizaciji sadnje stabala. Osim što njihovi stručnjaci svakodnevno vode brigu o zdravlju naših sugrađana, pokazali su da isto tako predano vode računa i o očuvanju životne sredine. Siguran sam da ćemo i u narednom periodu zajednički učestvovati u akcijama uređenja našeg grada“ – izjavio je Slobodan Stanojević, generalni direktor JKP „Zelenilo Beograd“.


Internet za novih 150 škola - CdM\nInternet za novih 150 škola\nMinistarstvo prosvjete i Crnogorski Telekom će, u naredne dvije godine, proširiti internet pokrivenost na oko 150 područnih jedinica crnogorskih škola, saopštili su danas ministar prosvjete Damir Šehović i izvršna direktorica Crnogorskog Telekoma Dina Cibulskaja, prilikom potpisivanja Sporazuma o saradnji.\nDodatno, ministar je najavio da Ministarstvo intenzivno radi na razvijanju modela digitalnih učionica. Osim širenja interneta na 150 novih područnih jedinica, potpisivanje Sporazuma podrazumijeva i nastavak saradnje, a to je pružanje usluge besplatnog interneta za 200 matičnih jedinica osnovnih i srednjih škola, te predškolskim ustanovama, koje za to imaju tehničkih mogućnosti.\nMinistar Šehović je rekao da je, pored pružanja kvalitetnijih uslova za obrazovanje našoj djeci, saradnja sa Telekomom od izuzetnog značaja i zbog planova Ministarstva vezanih za digitalizaciju obrazovnog sistema, za šta je potreban dobar protok interneta i kvalitetna pokrivenost. Prema njegovim riječima, planirano je da u narednom periodu djeca, osim klasičnih udžbenika, koriste i digitalne sadržaje za šta će biti potrebne digitalne učionice. Kako je najavio, u Ministarstvu intenzivno rade na razvijanju ovog modela, te izrazio očekivanje da će se od naredne godine početi sa pilot projektom digitalne učionice.\nOn je podsjetio na značajne korake koje Ministarstvo preduzelo na polju digitalizacije, poput saradnje sa Britanskim savjetom u cilju obezbjeđivanja mikrobit računara svim školama u naredne tri godine, uz čiju pomoć će djeca razvijati kritičko razmišljanje. On je, takođe, podsjetio i na sporazum sa kompanijom Oracle na osnovu kojeg će oko 300 nastavnika i 3000 djece proći obuke iz programiranja.\nMinistar je najavio da će naredne godine biti zamijenjena računarska oprema u gotovo svim školama, za šta će biti izdvojeno oko 3,5 miliona eura u saradnji sa Evropskom investicionom bankom. Za sve ove aktivnosti, kako je rekao, potreban je dobar protok interneta i kvalitetna pokrivenost, te će širenje interneta biti od velike pomoći u ostvarivanju ciljeva Ministarstva.\nCibulskaja je izrazila zadovoljstvo zbog uspješne dvanaestogodišnje saradnje Telekoma i Ministarstva prosvjete, te istakla značaj današnjeg sporazuma na osnovu kojeg će škole u ruralnim područjima biti u mogućnosti da izvode kvalitetniju nastavu.\nOna je rekla da Telekom posvećuje posebnu pažnju privatno-javnom partnerstvu, te da ova kompanija nastoji da bude dio progresa države koji, kako je rekla, počiva na obrazovanju. Uspješno društvo, vjeruje ona, može biti samo ono u kojem niko ne zaostaje.\nSve to je, zaključila je Cibulskaja, u skladu sa misijom Telekoma da što većem broju ljudi omogući pristup internetu, a time i najsavremenijim tehnologijama, kako bi se građani Crne Gore što lakše povezali sa mogućnostima digitalizacije i savremenog svijeta.\nCrnogorski Telekom već 12 godina pruža podršku obrazovnom sistemu Crne Gore, kroz obezbjeđivanje besplatnog interneta za preko 200 škola. Dodatno, na osnovu Sporazuma, tamo gdje postoje tehničke mogućnosti, obezbijediće se korišćenje TurboDSL-a i optike.\nTagsCrnogorski Telekom AD Damir Šehović Dina Cibulskaja Ministarstvo prosvjete Crne Gore škole\nZelenu pijacu u Nikšiću pretvaraju u parking, prodavci ogorčeni\nIz UCG objasnili da li će studenti magistarskih morati da plate dodatni semestar


Fridom haus: Reforme na Balkanu u zastoju, korupcija visoka - Grad Prijepolje\nGrad Prijepolje > Vesti > Politika > Fridom haus: Reforme na Balkanu u zastoju, korupcija visoka\nKljučne reforme u svim državama na Balkanu su u zastoju, a region i dalje odlikuje stalna korupcija, ocenila je američka nevladine organizacije „Fridom haus“, navodeći da Srbija ima dobre ocene u sprovođenju demokratskog procesa, ali da je malo postignuto u reformama.\nU Srbiji su, zaključno sa 2012. godinom, najlošije ocenjeni pravosudni sistem, visoka korupcija i stanje u medijima. Stanje u medijima je, posmatrajući tabelu, najbolje bilo od 2004. do 2007. godine, dok je pad primetan od 2008. godine do sada. Dobre ocene su dobijene za stanje u civilnom sektoru i za sprovođenje izbornog procesa.\nUz ocenu da su Srbija i Hrvatska malo postigle u reformskom procesu, navodi se da su ostale zemlje – BiH, Makedonija, Albanija i Kosovo nazadovale po tom pitanju.\n„U Srbiji, Vlada tek treba da pruži dokaze da sistematski istražuje i goni korupciju, posebno u važnim slučajevima“, dodaje se u izveštaju.\nPozivajući se na izveštaje svojih „lokalnih eksperata“, američka organizacija navodi da je na Balkanu sprovođenje reformi, uz vladavinu prava i nezavisnost sudstva i dalje nekomplento, površno i da ne postoji politička volja za njihovo potpuno ostvarenje.


U organizaciji Ministarstva za boračka pitanja Tuzlanskog kantona danas je Fond za profesionalnu rehabilitaciju i zapošljavanje osoba sa invaliditetom Federacije Bosne i Hercegovine održao prezentaciju o mogućnostima zapošljavanja osoba sa invaliditetom. Cilj prezentacije je da se svim zainteresiranim približi rad Fonda i programi podrške te da ih se upozna sa načinima apliciranja na javne pozive.\nPrema riječima predstavnice Fonda Sabine Zubčević namjera je promovisati dva javna poziva koje je Fond raspisao od kojih je jedan u vrijednosti od 6 miliona KM i odnosi se na zapošljavanje osoba sa invaliditetom. „Svi poslodavci koji žele zaposliti osobu sa invaliditetom mogu se javiti na javni poziv i ostvariti novčani iznos, nepovratna sredstva u iznosu od 6,5 do 18 hiljada KM, u zavisnosti od procenta invaliditeta i perioda na koji se osoba zapošljava, te da li se zapošljava pod opštim ili posebnim uslovima. Ono što je važno“, navodi Zubčević, „je da osobe koje ne mogu pronaći poslodavca koji bi ih zaposlio, mogu se samozaposliti kroz pokretanje obrta i ostvariti ova sredstva“, kazala je Zubčević.\nDrugi javni poziv, predstavljeno je ovom prilikom, odnosi se na projekte održivosti zaposlenosti osoba sa invaliditetom. Ovo je regulisano kroz tri segmenta: u privrednim društvima za zapošljavanje osoba sa invaliditetom, održivost samostalnih obrtnika koji mogu ostvariti do 5000 KM i u organizacijama osoba sa invaliditetom gdje se podržavaju osobe zaposlene na neodređeno vrijeme a imaju procenat invaliditeta 60 % i više, naglašeno je ovom prilikom.\nIz Fonda naglašavaju da je Tuzlanski kanton do sada kroz projekte i novčani stimulans realizovao samo oko 6 miliona KM za ovu namjenu, dok su neki drugi kantoni, poput Sarajevskog, „povukli“ 20 miliona KM.\n← Novalić najavio početak izgradnje autoputa od Tuzle do Orašja i obilaznice u Živinicama\nVlada TK: Ubrzati aktivnosti u cilju što skorijeg početka radova na izgradnji autoceste Tuzla – Orašje →


Posao - Sekretarica/sekretar - Aeronekretnine Prijava / Registracija\nSekretarica/sekretar « Prethodna strana\nOglas pregledan: 2480 puta\nPotrebna OZBILJNA osoba za posao Sekretarice/sekretara.U ptanju je agencija koja se bavi iskljucivo izdavanjem nekretnina. Obavezno dobro poznavanje rada na racunaru i koriscenje office,worda...,LOJALNA osoba, kulturna,prijatna na telefonu,sa dobrim organizacijskim sposobnostima,poznavanje barem Engleskog jezika,moguc stalni radni odnos.Brzo kucanje ili slepo kucanje pozeljno,Javljanje na telefon,ostvarivanje saradnje sa klijentima i stanodavcima,pozivanje stanodavaca za saradnju,unosenje stanova u bazu agencija i ubacivanje stanova na sajtove agencije.Slanje mailova.Po mogucstvu osoba koja je vec radila u nekretninama ali nije presudno. Nudimo rad u prijatnom okruzenju plata je fiksna plus procenat od svakog izdatog stana.Radno vreme je od 09 h do 18 h,radnim danom,subotom od 10 h do 17 h.Osoba mora biti spremna na timski rad i prilagodjavanje agencijskom poslovanju i zaposlenima u njoj. ww.aeronekretnine.rs www.aeronekretnine.com\nO poslodavcu: Aeronekretnine\nBeograd, Dr,Dragoslava Popovica 15 Lokal -15\nMatični broj: 62941405\nProverite zašto smo najbolji u ovom poslu!\nAgencija AERONEKRETNINE nastala je kao kruna dugogodišnje karijere našeg direktora,i kao takva agencija, uspela je za kratko vreme da okupi tim vrednih, odgovornih i poštenih ljudi, ciji je zajednicki cilj poslovanje koje se realizuje na zadovoljstvo svih klijenata i stanodavaca sa kojima saradjujemo.\nBavimo se iskljucivo izdavanjem nekretnina i saradjujemo u oba smera, nalazimo stanodavcima pouzdane stanare i stanarima odgovarajuce stanove u skladu sa njihovim potrebama i zahtevima.\nUsluge naše agencije se naplacuju po realizaciji, što znaci da niste u obavezi da placate uslugu dok ne realizujemo Vaš zahtev. U okviru naše usluge imate punu pravnu zaštitu koja ce Vam zatrebati u slucaju nepredvidjenih okolnosti koji se mogu desiti.\nNaša baza se svakodnevno ažurira što znaci da ste u mogucnosti da u svakom trenutku vidite stan koji je upravo stigao u ponudu\nNašu strucnu pomoc možete dobiti i dolaskom u našu Agenciju gde cemo pažljivo razmotriri Vaše potrebe i pristupiti realizaciji. Za specijalne vidove saradnje uvek nas možete kontaktirati gde cemo razmotriti sve opcije za realizaciju i saradnju.\nNe pristajemo na kompromise kada je u pitanju zadovoljstvo naših klijenata\ni maksimalno se trudimo da izadjemo u susre Slični poslovi\nAGENT/AGENTICA PRODAJE NEKRETNINA Niš ...plata: po dogovoru agent za posredovanje u prometu i zakupu nepokretnosti Beograd ...plata: po dogovoru Agent za nekretnine Beograd ...plata: 35000-50000 din\nKonsultant - agent u prometu nepokretnosti Beograd ...plata: po dogovoru Agent prodaje Beograd ...plata: po dogovoru Kontakt


UN poziva Iran na obustavu izvršenja smrtnih kazni – Haber.ba\nUN poziva Iran na obustavu izvršenja smrtnih kazni\nUjedinjene nacije su pozvale vlasti Irana da obustave izvršenja smrtnih kazni osuđenicima koji su kazne dobili zbog krivičnih djela vezanih za krijumčarenje droge, javlja Anadolu Agency (AA).\nUjedinjene nacije - Anadolija\nVrhovni komesar UN-a za ljudska prava Zeyd Raad el-Huseyin je u pisanom saopćenju podsjetio da je u Iranu prošle godine izvršeno 966 smrtnih kazni, te dodao da je većina tih kazni izrečena za djela vezana za drogu.\nIstičući da je prošle godine procenat izvršenja smrtnih kazni u Iranu bio rekordan u posljednje dvije decenije, a da su među pogubljenim osuđenicima bila i najmanje četiri maloljetnika.\nKomesar UN-a je pozvao iranske vlasti da obustave izvršenja smrtnih kazni vezanih za drogu dok se ne završi parlamentarna procedura vezana za prijedlog koji je parlamentu te zemlje podnesen u januaru ove godine, a koji predviđa ukidanje smrtnih kazni za tu vrstu krivičnih djela.\nNe osporavajući važnost borbe protiv krijumčarenja droge, iz UN-a tvrde da Iran mora provesti reformu u toj oblasti, prije svega zbog zabrinjavajućeg broja smrtnih kazni.\nTeme:Iran, smrtne kazne, UN\nErdogan zaprijetio Evropi da će poslati 3,6 miliona sirijskih izbjeglica


Predsjednica Republike Srpske, povodom vaskršnjih praznika, posjetila štićenike Doma „Rada Vranješević“ – Predsjednik Republike Srpske | Željka Cvijanović\nPredsjednica Republike Srpske Željka Cvijanović danas je u Banjaluci, povodom vaskršnjih praznika, posjetila štićenike Doma za djecu i omladinu bez roditeljskog staranja “Rada Vranješević” i tom prilikom poklonila štićenicima Doma bicikla različitih veličina za svaku uzrasnu grupu.\nPredsjednica Cvijanović je rekla da je posebno raduje projekat vrtića u okviru Doma, za koji je Vlada Srpske prošle godine izdvojila 100.000 KM, a koji treba da pokaže integrativni pristup.\n“Suština tog projekta je da se djeca smještena u ovoj ustanovi ne izoluju, nego da imaju i boravak i druženje sa drugom djecom iz lokalne zajednice i to jeste namjena tog vrtića. Taj projekat smo i kandidovali za podršku od strane Srbije, za šta će biti obezbjeđeno 200.000 KM, da bi se sve oko tog projekta završilo”, navela je predsjednica Republike.\nPredsjednica Srpske je rekla da je završena prva faza tog projekta, a da bi završetkom druge faze vrtić trebalo da bude potpuno opremljen i stvoreni uslovi za boravak djece.\n“To je jedan od načina da pokažemo da sa lokalnom zajednicom možemo da organizujemo ovakve stvari”, istakla je predsjednica Cvijanović i dodala da je važno i to što je tu zaposleno stručno osoblje.\nPredsjednica Republike Srpske je naglasila da instutucije nastoje da pomognu ovaj dom, znajući koliko je važna njegova uloga u zbrinjavanju djece i njihove pripreme za konačno osamostaljenje.\nPredsjednica Srpske je izrazila zadovoljstvo činjenicom da je sve više djece iz ove ustanove koja odlaze da studiraju i završavaju fakultete, te ponovila važnost uloge osoblja u Domu, ali i zajednice u tom procesu.\n“Mislim da je tu važna uloga i osoblja u Domu, ali i zajednice da se vidi ko ima mogućnost za odlazak na faklutet, ko su drugi koji bi trebalo da se osposobe za određena konkretna zanimanja i mislim da to dobro funkcioniše”, naglasila je predsjednica Cvijanović.\nPredsjednica Republike Srpske je apelovala na sve koji imaju dugovanja prema Domu “Rada Vranješević” da ih izmire, dodajući da će ona, kao predsjednik Republike, nastaviti da pruža podršku ovoj ustanovi.\n“Nadam se da ćemo kroz dobre projekte praviti sve bolje uslove, mada sam ja i sada zadovoljna i mogu da upoređujem kako je to nekada bilo, prije sedam-osam godina i kako je to danas. Svi koji ovde dođu, vide da ima napretka”, istakla je predsjednica Srpske.\nPredsjednica Republike Srpske je podsjetila da je i ranije podržavala stambeno obezbjeđivanje štićenika koji napuštaju dom, kao i da će nastaviti da tome daje podršku, ističući da je tu bitan jedan sistemski pristup.


Taksistima za nova kola subvencija od 8.000 evra | Nova Ekonomija\nVlada Srbije predvidela je subvenciju od 8.000 evra za nabavku putničkih vozila za obnovu voznog parka taksi prevoza.\nKako piše u Uredbi o uslovima i načinu sprovođenja subvencionisane nabavke putničkih vozila za potrebe obnove voznog parka taksi prevoza kao javnog prevoza, pravo nabavke novih putničkih vozila imaju taksi prevoznici koji obavljaju delatnost taksi prevoza kao javnog prevoza na dan ili pre dana 4. januara 2019. godine.\nSubvencionisana nabavka se sprovodi isplatom iznosa od 8.000 evra u dinarskoj protivvrednosti na ime: učešća za namenski kredit za kupovinu novog putničkog vozila, učešća za finansijski lizing za nabavku novog putničkog vozila ili plaćanja dela kupoprodajne cene novog putničkog vozila.\nDa bi koristio subvenciju, taksi prevoznik je dužan da pre isplate subvencije isplati iznos u visini od najmanje 15 odsto kupoprodajne cene novog putničkog vozila davaocu finansijskog lizinga na ime dela učešća za odobrenje ugovora o finansijskom lizingu putničkog vozila, odnosno iznos u istoj visini banci na ime dela učešća za odobrenje namenskog kredita za kupovinu putničkog vozila, piše u Uredbi.\nAko taksi prevoznik kupuje novo putničko vozilo sopstvenim sredstvima, subvencija se isplaćuje nakon što taksi prevoznik dostavi dokaz da je u celosti isplatio dobavljaču deo kupoprodajne cene koji se ne finansira iz sredstava za odobravanje subvencija, odnosno dokaz o isplati dobavljaču iznosa u visini od najmanje 15 odsto kupoprodajne cene novog putničkog vozila.\nTaksi prevozniku koji kupuje novo putničko vozilo zaključenjem ugovora o finansijskom lizingu, odnosno zaključenjem ugovora o namenskom kreditu, subvencija se isplaćuje nakon zaključenja ugovora o finansijskom lizingu, odnosno zaključenja ugovora o namenskom kreditu.\nU Uredbi piše i da je taksi prevoznik dužan da putničkim vozilom koje se subvencioniše obavlja taksi prevoz u roku od najmanje tri godine od dana registracije.\nTakođe, Uredba propisuje i da se vozila koja se nabavljaju uz pomoć ove subvencije ne mogu se otuđiti u roku od tri godine od dana registracije.\nNovo putničko vozilo čija se nabavka subvencioniše mora imati vrednost ne manju od 13.000 evra u dinarskoj protivvrednosti.\nUredba se primenjuje od 1. januara do 31. decembra 2022. godine.\nBeogradski taksisti su 2019. godine održali protest koji je trajao 11 radnih dana.\nNakon razgovora sa predsednikom Aleksandrom Vučićem iste godine najavljeno je da će taksisti dobiti subvencije države za nabavku novih vozila, kao i da će subvencije moći da se koriste u naredne tri godine.


Izveštaj sa tribine „DVE DECENIJE OD AGRESIJE NATO NA SAVEZNU REPUBLIKU JUGOSLAVIJU“\nU nameri da obeležimo dve decenije od završetka agresije NATO na Saveznu Republiku Jugoslaviju, a koja je okončana postizanjem Vojno-tehničkog sporazuma u Kumanovu 9. i usvajanjem Rezolucije 1244 Saveta bezbednosti Ujedinjenih nacija, CZDS je organizovao tribinski program koji je poneo naslov „DVE DECENIJE OD AGRESIJE NATO NA SAVEZNU REPUBLIKU JUGOSLAVIJU“. Tribina je održana u prostorijama […]\nTRIBINA „DVE DECENIJE OD AGRESIJE NATO NA SAVEZNU REPUBLIKU JUGOSLAVIJU“\nDve decenije prošlo je od kada se poslednji put u našoj zemlji oglasila sirena ili zvučna uzbuna za vazdušnu opasnost, popularna „šizela“, koja je od kraja marta 1999. godine, pa do 9. juna iste godine, dakle, punih 78 dana, najavljivala bestijalno sejanje smrti, „prosipane“ iz avionskih bombi i dalekometnih raketa koji su se nalazili u […]\nINTERVJU PREDRAGA RAJIĆA RUSKIM MEDIJIMA POVODOM UPADA GRUPE GRAĐANA U SEDIŠTE RADIO-TELEVIZIJE SRBIJE\nU intervjuu za federalno izdanje ruskog štampanog medija „Verzija“ Predrag Rajić je izneo presek političke situacije u Srbiji i opisao uzroke poslednjih događaja. Intervju je objavljen na naslovnoj strani ovog lista, jednog od pet najčitanijih štampanih, federalnih medija u Rusiji.\nTribina „Žena kao stub zajednice“ privukla veliku pažnju\nU punoj Svečanoj sali Skupštine Opštine Bački Petrovac, 7. marta 2019. godine sa početkom u 19 časova, održana je javna tribina pod nazivom „Žena kao stub zajednice“.\nIzveštaj sa tribine: „Srbi i Albanci, kako dalje?“\nU organizaciji Centra za društvenu stabilnost, u četvrtak 27. decembra u Klubu poslanika Skupštine AP Vojvodine održana je tribina „Srbi i Albanci, kako dalje?“ Na tribini su govorili Nikola Selaković, generalni sekretar predsednika Republike Srbije, Demo Beriša, predsednik Matice Albanaca Srbije, i diplomata Zoran Milivojević. Razgovor sa gostima je vodio saradnik CZDS Nemanja Starović. Tribini je prisustvovalo preko stotinu zainteresovanih građana, a privukla je i znatnu medijsku pažnju.


Više od stotinu šlepera blokiralo carinu u Beogradu\nRTV\t27.11.2018 10:36\nViše od stotinu kamiona i šlepera blokiralo je danas prilaze carinskom terminalu u Novom Beogradu. Privatni prevoznici, vlasnici vozila koji su okupljeni u dva udruženja, zahtevaju od Ministarstva finansija da što pre odgovori na njihove zahteve, vezane za otežavajuće okolnosti u kojima rade. Blokada je obustavljena, nakon najave ministarstva da će sastanak sa prevoznicima biti održan.\n"Ako pređemo sada zbog ove situacije koju sada imamo od sedam, do osam, devet, pa i deset hiljada kilometara, a naše kolege u inostranstvu pređu 12, 15 hiljada kilometara. Mi naplaćujemo svoju uslugu prema preveženom kilometru tereta, jasno je da je to 30, do 40 odsto manje prometa, samo zbog uslova koje imamo ovde i uslova koje imaju naše kolege tamo", kaže Neđo Mandić, predsednik Poslovnog udruženja "Međunarodni transport".\n"Oni bi od te dobiti mogli da kupuju nova vozila, nove kamione, nove autobuse, nove gume, nove rezervne delove. Time povećavaju konkurentnost na tržištu", kaže direktor Unije, Srđan Drobnjaković.


Ekstremisti najavljuju "noćne straže" pred Prajd : Nadlanu.com\nEkstremisti najavljuju "noćne straže" pred Prajd\nObjavljeno 23. sep 2014. / 08:50:31\nOrganizator "Sabor Srbske Svetosavske sloge" zakazao je za subotu skup ispred Saborne crkve, uz napomenu da je okupljanje prijavljeno policiji.\nPrema planu, oni bi trebalo da idu do Skupštine, pa Vlade i opet do Skupštine gde će, kako najavljuju u svom "proglasu", "stražariti po potrebi do kasnih večernjih sati (23 sata)" kako bi sprečili eventualno nenajavljenu "noćnu paradu".\n"Sutradan ko gde i kako može neka mirno protestuje centrom Beograda protiv satanističkog terorisanja i ponižavanja sveg srbskog naroda", poruka je organizatora subotnje šetnje.\nPrema ocenama srpskih bezbednosnih službi, bajkerska grupa "Anđeli pakla", koja u vrlo zatvorenom krugu u Beogradu funkcioniše poslednjih godinu dana i navijačke grupe "Zabranjeni" i "Radovci" predstavljaju najveću bezbednosnu pretnju u slučaju održavanja Parade ponosa.\nNamere ovih grupa da ugroze bezbednost učesnika Parade ponosa još nisu uočene, ali kako tvrde stručnjaci iz bezbednosnih službi, eventualne pretnje mogle bi da se "registruju" u petak.\n"Planirano je da Ulicom Kneza Miloša dođemo do platoa ispred Skupštine grada gde će se okupljenima obratiti organizatori, aktivisti iz zemlje i regiona", najavljuje Boban Stojanović, član organizacionog odbora Parade ponosa 2014.\nOvogodišnja manifestacija Nedelja ponosa svečano je otvorena juče u podne u KC "Grad" simboličnim presecanjem roze vrpce. Vrpcu je presekla transrodna osoba Gordana Mitrović.


Za digitalni projektor pribojskog bioskopa 3,4 miliona dinara - Општина Прибој\nZa digitalni projektor pribojskog bioskopa 3,4 miliona dinara\nDatum kreiranja četvrtak, 24 jun 2021 08:00 |\nNa osnovu Konkursa za finansiranje projekata u kinematografiji, Ministarstva kulture i informisanja Vlade Srbije, Filmski centar Srbije odobrio je Domu kulture „Pivo Karamatijević“ iz Priboja 3.360.000,00 dinara za nabavku digitalnog projektora (DC), uz učešće opštine od nepunih 1,5 miliona dinara.\nKako ističe Miralem Gogalić, pomoćnik predsednika Opštine, realizacija ovog projekta očekuje se tokom leta, čime će u potpunosti biti završena digitalizacija pribojskog bioskopa.\nPodsetimo, prošlogodišnjim konkursom, Filmski centar Srbije je obezbedio sredstva od nepuna 4,5 miliona dinara za nabavku bioskopskog audio sistema za višekanalnu reprodukciju zvuka i projekcionog ekrana, koji će omogućiti i reprodukciju video sadržaja u 3D formatu.\nSa nabavkom DC projektora a time i završenom digitalizacijom, stvaraju se uslovi za redovan i stalni bioskopski repertoar, fokusiran na plasman i promociju savremene svetske kinematografije, sa akcentom na filmsku industriju naše zemlje, sa koncipiranim edukativnim programima za filmsku publiku, pogotovo mlađih uzrasnih kategorija.\nUz građevinske radove, na zameni krovnog pokrivača i projektu energetske efikasnosti, odnosno zameni spoljašnje stolarije i postavljanja nove termo fasade, ova kulturna ustanova zasijala je u potpuno novom ruhu, a kompletnom digitalizacijom, kvalitet bioskopskih uslova i usluga, podignut je na mnogo veći nivo.


Mještani su podsjetili da koncesioni ugovor sa preduzećem "Dekar" ističe za nešto manje od mjesec, pa od Vlade, kako su rekli, očekuju da ugovore ponovo ne produžava\n4203 pregleda\t3 komentar(a)\nMještani su podsjetili da koncesioni ugovor sa preduzećem "Dekar" ističe za nešto manje od mjesec, pa od Vlade, kako su rekli, očekuju da ugovore ponovo ne produžava.\n„Koncesioni ugovor ističe 27. decembra i samo je jedno rješenje. Nadamo se da Vlada ima, više nego dovoljno, argumenta da taj ugovor ne produži. Nema ni jednog elementa, prema kojem bi Vlada izašla u susret koncesionaru, iako će on, vjerovatno, zahtijevati novo produženje. Bez obzira da li će koncesioni ugovor biti raskinuti sporazumno ili na štetu koncesionara, mi tražimo samo jedno - raskid“, saopštio je predsjednik MZ Milovan Labović.\n"Nijesmo sigurni kad je to bilo, ali želimo da poručimo da se ograđujemo od odgovornosti za bilo kakvu štetu. O Odvoženju materijala niko od mještana nije obaviješten niti znamo ko je to učinio. Upravi policije ćemo prijaviti, a policija može, ako želi, da istraži“, reko je predsjednik MZ.\nKraljske Baremini hidroelektraneDekarMilovan Labovićprotest\n25.01. 06:15 h\t474\t87196\n25.01. 11:31 h\t226\t73773\n25.01. 11:38 h\t431\t68286\n24.01. 18:18 h\t75\t50492\t5


Strateško upravljanje otpadom | TV KANAL 9 NOVI SAD\nNaslovna EMISIJE Strateško upravljanje otpadom\nVIDEO K9: Novi Sad još uvek nema sanitarnu deponiju, niti bilo kakvu koja ispunjava osnovne kriterijume za odlaganje smeća. Upravljanje otpadom podrazumeva detaljno razrađenu strategiju zaštite životne sredine i zdravlja ljudi, ocenjuju u Departmanu za inženjerstvo i zaštitu životne sredine i zaštite na radu Fakulteta tehničkih nauka u Novom Sadu.\nRegionalni plan upravljanja otpadom sa strateškim uticajem na životnu sredinu za grad Novi Sad i sedam okolnih opština, koji je nedavno predstavljen u Skupštini grada, predstavlja dokument koji je region u obavezi da izradi prema Strategiji upravljanja otpadom u Srbiji, ali i po Zakonu o upravljanju otpadom, a izrađuje se na 10 godina, podsećaju stručnjaci Departmana za inženjerstvo i zaštitu životne sredine i zaštite na radu FTN-a.\n“Nažalost, iz onog prvog regionalnog plana koji je usvojen gotovo ništa nije implementirano u praksi. Tako da sad ostaje nada da vidimo šta će od novopredviđenih rešenja biti u narednom periodu sprovedeno. Što se tiče izbora same lokacije koja je i bila na neki način kamen spoticanja svih ovih godina, odnosno da kažem na neki način veštački nametnut problem izbora najpogodnije lokacije, idealne lokacije u ovom regionu nema. Dakle, uzimajući u obzir sve vrste faktora koji utiču na izbor lokacije od udaljenosti naselja, preko osteljivosti medijuma životne sredine, praktičnosti odnosno ekonomičnosti lokacije”, rekao je Prof. dr Dejan Ubavin, profesor Fakulteta Tehničkih Nauka.\nIpak, vrednovanjem svih parametara, može se doći do određenih zaključaka o potencijalnoj lokaciji za regionalnu deponiju.\n“Dolazi se do zaključka da lokacija koja se nalazi u neposrednoj blizini trenutne deponije za koju moramo naglasiti da je nesanitarna, odnosno deponija koja ne ispunjava gotovo nijedan kriterijum za odlaganje otpada usled čega proizilazi i zabrinutost stanovništva, pa i struke o bezbednosti takve lokacije. Dakle, sama lokacija nije toliki problem pod uslovom da se deponija izvede na pravilan način, odnosno da bude u skladu sa zakonskim propisima, odnosno da bude sanitarna deponija”, kazao je Ubavin.\nPrema njegovim rečima, cilj projekta je zapravo uspostavljanje jednog modernijeg sistema upravljanja otpadom koji podrazumeva smanjenje odlaganja otpada na najmanju moguću meru, te iskorišćavanje što veće količine resursa, odnosno reciklažu i tome slično.\n“Za uspostavljanje jednog naprednijeg sistema upravljanja otpadom koji će imati za posledicu povećanje stepena izdvajanja, odnosno reciklaže, uspostavljanje te primarne separacije ili separacije na mestu nastanka, u domaćinstvu je od ključne važnosti. Ali, sve je to besmisleno dok mi ceo sistem ne zaokružimo. Dakle, imali smo u Novom Sadu u proteklom periodu nekoliko pokušaja u različitim formama više kontejnera, kontejneri za pet ambalažu i tako dalje. Međutim, sistem nije bio dobro osmišljen, nije bio zaokružena celina”, izjavio je Ubavin.\nUprkos dobroj volji velikog dela stanovništva da se uključi u takav sistem, razdvajanje otpada u najmanje dve kante, kako je kazao, biće moguće tek kada budu za to stvoreni uslovi, odnosno budu obezbeđeni kapaciteti za reciklažu.\nPrethodni tekstEvropska nedelja borbe protiv raka grlića materice\nSledeći tekstNa današnji dan, 23. januar


Danas smo preplavljeni slikama i video zapisima, koji nam stižu od naših prijatelja, sa raznih aplikacija za komunikaciju. Veliki deo tih fajlova želimo da vidimo samo jednom, ali se oni automatski čuvaju i pune memoriju naših telefona. Time nam stvaraju dodatnu obavezu brisanja suvišnih fajlova. Na svu sreću, postoji način kako da se ovakvo ponašanje […]Pročitaj više\nŠta znače nove Viber ikonice za status poruka\nNajpopularnija aplikacija za komunikaciju putem interneta na našim prostorima, Viber za Android i iOS u novoj verziji 9.6.0.1 donosi gomilu poboljšanja i izmena. Ako je verovati zvaničnoj objavi na Viber blogu, verzija 9.6.0.1 bi trebala da bude značajno brža u radu od prethodnih verzija Vibera. Najveća novina svakako su nove ikonice za status poruka, da […]Pročitaj više\nChat Extensions je najnovija mogućnost Viber aplikacije koja omogućava korisnicima da sa lakoćom dele razne vrste multimedijalnih sadržaja. Sa ovom novom nadogradnjom Viber aplikacije moguće je poslati omiljenje pesme sa YouTube sajta, omiljenu GIF animaciju ili čak neki hotel sa Booking veb sajta. Sve je to moguće uraditi, a da korisnik ni jednom ne izađe […]Pročitaj više\nUnapređenja za Viber desktop aplikaciju\nSa najnovijim update-om, viber aplikacija za desktop dozvoljava korisnicima prosleđivanje više različitih poruka za više primaoca. Drugo od dva unapređenja omogućava korisnicima da šalju različite fajlove i da kontrolišu kvalitet tih fajlova. 1. Prosledite više poruka odjednom i još mnogo više na Viber aplikaciji za desktop. Vaše vreme je vredno, zato ne bi ste trebali […]Pročitaj više\nNedavno smo pisali o upotrebi Vibera na računaru, međutim, da bi ste mogli da koristite Viber za PC, morate da imate i smart(pametni) telefon (Android ili iOS). Kako mnogi naši korisnici ne poseduju smart telefon, odlučili smo da Vam pokažemo kako da koristite Viber za PC sa bilo kojim mobilnim telefonom. Da bi ste ovo […]Pročitaj više